5231300 – Бюджет назорати ва ғазначилиги – TDIU\nБюджет назорати ва ғазначилиги\nТаълим йўналиши номи, шифри: 5231300 – Бюджет назорати ва ғазначилиги\nУниверситетда ўқув йили қоида тариқасида 1- курс талабалари учун ўқув йилининг 3 – ҳафтасидан 2, 3 ва 4 курс талабалари учун эса ўқув йилининг 2 – ҳафтасидан бошланади ва ўқув жараёни йиллик 30 ҳафтани ташкил этади, жумладан 15 ҳафта кузги, 15 ҳафта баҳорги семестрлар учун. Қишки таътил ўқув йилининг 1 – курс талабалари учун ўқув йилининг 18,19, 23, 24 – ҳафталарида 2, 3, 4 – курс талабари учун эса 17, 18,19, 23, 24 – ҳафталарида бўлиб ўтади.\nЎқув йилининг 20, 21 ва 22 – ҳафталари қишги семестр учун якуний назоратларни топшириш учун ажратилган. Баҳорги семестр қоида тариқасида ўқув йилининг 25 – ҳафтасидан бошланади. Ўқув йилинининг 40, 41 ва 42 – ҳафталарида баҳорги семестр учун якуний назоратлар бўлиб ўтиши режалаштирилган. 1-3 курс талабалари учун ўқув йилининг 43-52 ҳафталари ёзги таътил учун ажратилган. 4-курс талабалари учун ўқув йилининг 32-35 ҳафталарида битирув малакавий амалиёт ўташи, 36-38 ҳафталар эса якуний назоратларни топшириш учун ажратилган. 4-курс талабалари учун ўқув йили 39-42 ҳафталарда битирув малакавий ишини ҳимоя қилиш билан якунланади.\nҚабул талаблари Ўзбекистон Республикаси Вазирлар Маҳкамаси ҳузуридаги Давлат тест маркази томонидан тест синовлари орқали амалга оширилади ва жами 25 та шу жумладан 0 грант ва 25 та тўлов шартномаси асосида абитуриентлар талабалар сафига қабул қилинади. Тест синовлари фанлар мажмуаси ва баҳолаш мезонлари қуйидагича:\n–чет тили фанидан жами 30 та савол бўлиб, ҳар бир тўғри жавобга 3,1 балл берилади. Мазкур фандан тўпланиши мумкин бўлган умумий балл 93 баллни ташкил этади.\nУмумий тест синовларидан тўпланиши мумкин бўлган максимал балл 189 баллни ташкил этади.\nЧет тилидан ўтказиладиган тест синовларидан озод этиш ва ушбу фандан максимал балл олиш учун чет тилларини билиш бўйича сертификатлар даражалари қуйидагича бўлиши талаб этилади:\nCEFR миллий сертификати бўйича – В2 ва ундан юқори;\nТаълим йўналиши объекти: мамлакатимизда бюджет назорати ва ғазначилик тизимининг ташкилий-иқтисодий асослари, давлат молияси тизимидаги ислоҳотлар ва уларнинг ривожланиш қонуниятларини ўрганиш масалалари таълим йўналишининг объекти ҳисобланади.\n-давлат молиясини боищариш буйича Узбекистон Республикаси конунлари хамда меъёрий-хукукий хужжатларни билиши ва улардан уз фаолиятида фойдалана олиш;\n-давлат бюджет ва давлат максадли жамгармалари бюджетларининг газна ижросини амалга ошириш;\n-давлат молиявий назоратини амалга ошириш;\n-бюджет маблагларини сарфланишини оптималлаштириш мониторингини амалга ошириш;\n-бюджет ташкилотлари ва бюджет маблаглари олувчиларни смета харажатлари касса ижросини амалга ошириш бўйича малакага эга бўлади.\n-бюджетнинг ғазна ижросига оид маълумотларни йиғиш, қайта ишлаш, таҳлил қилиш усулларини билиш;\n-давлат бюджети, давлат мақсадли жамғармалари бюджети касса ижросига оид маълумотларни таҳлил қилиш ва умумлаштириш;\n-бюджет тизими бюджетлари ижросини халқаро амалиёт мезонлари, меъёрлари ва талаблари асосида таҳлил қилиш;\n-бюджет ҳисоби ва назоратини юритиш; бюджет тизими бюджетлари ижроси бўйича молиявий ва статистик ҳисоботларни тузиш хамда уларни шарҳлаш;\n-ҳисоб ва таҳлилни юритиш жараёнида замонавий ахборот технологияларидан ва техник воситалардан фойдаланиш кобилиятларига эга бўлиши лозим.\n-бюджетни газна ижросини ташкил килиш;\n-давлат бюджета пул маблагларини кассали режалаштириш ва бошкаришни амалга ошириш;\n-давлат харидиниамалга оширишда конун хужжатлари талаблари асосида электрон савдоларда ва электрон каталогларда иштирок этилганлигини назорат килиш;\n-бюджет даромадлари ва харажатлари касса ижросини назорат килиш;\n-бюджет ташкилотлари ва бюджет маблаглари олувчиларни кабул килинганюридик хамда молиявий мажбуриятларини руйхатга олишини ташкил этиш;\n-бошкарув карорларини кабул килиш;\n-бюджетни газна ижросига оид бюджет хисобини ташкил этиш;\n-давлатни ташки ва ички карзларини бошқариш;\n-бажараётган фаолияти буйича иш режасини тузиш, назорат килиш ва амалга оширилган ишнинг натижаларини бахолаш кобилиятларига эга булиши лозим.\n-Ўзбекистон Республикаси Молия вазирлиги;\n-Ўзбекистон Республикаси Молия вазирлиги Ғазначилиги;\n-Марказий банк ва унинг ҳудудий бошқармалари;\n-биринчи даражали бюджет маблағларини тақсимловчилар молиявий хизмат тизимида;\n-давлат ва маҳаллий ҳокимият органлари.\nМолия кафедраси мудири Х.Қурбонов\nINTIF6 Исломий молияга кириш (6 ECTS)\nDIGECO6Рақамли иқтисодиёт (6 ECTS)\nFINMII6 Молиявий бозорлар,институтлар ва воситалар (6 ECTS)\nINVEST6 Инвестиция (6 ECTS)\nTREMAN6 Ғазначиликни бошқариш (6 ECTS)\nINVMAN6 Инвестицияларни бошқариш (6 ECTS)\nPUBFIN6 Давлат молияси (6 ECTS)\nBANMON6 Банк ва пул (6 ECTS)\nBUDMAN6 Бюджет менежменти (6 ECTS)\nDIGFIN6 Рақамли молия (6 ECTS)\nDERIVA6 Деривативлар (6 ECTS)\nPORMAN6 Портфель менежменти (6 ECTS)\nMODTMMP6 Пул ва монетар сиёсатнинг замонавий назариялари (6 ECTS)\nTAXADM6 Солиқ маъмурчилиги (6 ECTS)\nSHAPAI6 Акция баҳолари ва бухгалтерия маълумотлари (6 ECTS)\nAUDITI6 Аудит (6 ECTS)\nINSURA6 Суғурта (6 ECTS)\nASSMAR6 Активлар бозори (6 ECTS)\nFINRM6 Молиявий рискларни бошқариш (6 ECTS)\nBUDAR6 Бюджет хисоби ва хисоботи (6 ECTS)\nBEHFIN6 Хулқ-атвор молияси (6 ECTS)\nINTFIN6 Ҳалқаро молия (6 ECTS)


ИнтерФУТБОЛ :: Энг яхши «марказ» ёхуд бугунги «Манчестер Сити»нинг мотори ҳақида\nЭнг яхши «марказ» ёхуд бугунги «Манчестер Сити»нинг мотори ҳақида\nКевин де Брюйне бугунги «Манчестер Сити»да механизмни ҳаракатга солувчи мотор вазифасини ўтамоқда. Бельгиялик маллавой бежиз турли рейтингларда олдинги ўринлардан жой олмаяпти.\nХусусан, кўплаб таҳлилчилар йилнинг рамзий жамоаси марказий ҳимоясига айнан Кевинни муносиб кўришмоқда.\nРоссиянинг «Футбол» ҳафтаномаси ҳам мавсум сарҳисоби жараёнидан четда қолмай, ўз қараши бўйича рамзий термани шакллантирди ва супержа-моанинг марказий ярим ҳимоясига қўйилган Кевин де Брюйнени алоҳида эътироф этди.\nКевин туғилган Гент шаҳрида футболни жуда ардоқлашади. Малласоч болакай 6 ёшга етмай туриб, тўп ортидан югура бошлаганида шаҳардаги муҳитнинг таъсири катта, албатта.\nОрадан 2 йил ўтиб, 8 ёшли де Брюйнени «Гент» академиясига қабул қилишган, бироқ йигитча кейинроқ «Генк» сафига қўшилган. Қаҳрамонимиз Бельгия олий дивизионидаги илк ўйинини 2009 йили айнан шу жамоа сафида ўтказади. Хавбек навбатдаги мавсумни асосий таркибда бошлайди ва дарҳол Европанинг илғор клублари назарига тушади.\n2012 йилга келиб, Кевин «Челси» билан тўлақонли шартнома тузади, аммо ўша вақтдаги бош мураббий Жозе Моуриньо нафратига дуч келади. Аниқроғи, португалиялик мутахассис билан сира келишолмайди.\nОқибатда бельгиялик ярим ҳимоячини «Вердер»га жўнатишади - ижара. Асосийси, де Брюйне «мусиқачилар» ижросидаги ўйин ритмига муаммосиз мослашиб, 10та гол уриш баробарида 9та самарали узатма муаллифига айланади. Шу статистикаси натижасида яна диққат марказига тушган футболчи якунда «Вольфсбург» таклифини қабул қилади.\n«Бўрилар» сафидаги биринчи мавсум Кевин учун бурилиш нуқтасига айланади - Бундеслигада энг яхши ассистент бўлган бельгияликни чемпионатнинг бош лауреати сифатида эътироф этишади. Табиийки, «Вольфсбург» тобора ёрқинроқ товланаётган «марварид»ни узоқ сақлаб қололмасди.\nХуллас, де Брюйне мегаклублар нишонига тушди. Бу курашда эса «Манчестер Сити» раҳбарияти ҳаммадан илдамроқ ҳаракатланиб, тарихдаги энг кучли жамоа тузишга киришган Хосеп Гвардиола талабига мувофиқ, бельгиялик ижрочини яна Англияга қайтарди. Каталониялик мутахассис айнан ўйинни нозик тушунадиган футболчига эҳтиёжманд эди.\nБельгия термаси вакили ўша вақт бежиз «Сити»нинг энг қимматбаҳо хариди бўлмади - 74 млн. евро. Мана, «шаҳарликлар» жорий мавсум барча совринларни ютиш учун реал имкониятга эгалар ва бунда де Брюйненинг улуши катта. Айтганча, Кевин ёзда маҳбубаси Мишель Лакруа билан ниҳоят, никоҳдан ўтди. Уларда бир ёшли ўғиллари ҳам бор.\nБаъзан ҳимоячилар де Брюйнени шунчаки, таъқиб қилишмаётгандек туюлади - у доимо очиқ ҳудудда ҳаракатланади. Йўқ, рақиблар бельгияликни имкон қадар «ёпиш»га уринишади, албатта. Фақат бунинг иложини топиш қийин масала. Чунки Кевиннинг кейинги лаҳзада нима қилишини пайқаш мушкул.\nҲаммаси ноодатий ҳаракат йўналиши маҳсулидир. Қолаверса, де Брюйне очиқ ҳудудда ҳам кўп турмайди - тўпни эгаллаши ҳамоно заргарона «пас» беришни пайсалга солмайди. Дейлик, у тўп узатиш санъати бўйича ҳаттоки, Тони Кроосдан ҳам қолишмайди.\nТўғри, бельгиялик нисбатан кўпроқ хато қилар, аммо унинг идеал узатмалари тез-тез кузатилади. Ҳавас уйғотадиган эффектли ҳаракат, юқори фикрлаш қобилияти ва тўп узатишнинг олий маданияти - Кевин шу хусусиятлари билан «Сити»да Гвардиола йўлга қўйган тотал футболнинг бош ижрочиси бўлиб турибди. У ҳужумни ҳаракатга солувчи куч ролини бажариш баробарида прессингда ҳам ўта фаол.\n- Кевин - ўта иқтидорли, масъулиятли ва шиддаткор ярим ҳимоячи. Майдондаги ҳолатни олдиндан яхши баҳолайди, фикрлаш тезлиги ва реакцияси мақтовга лойиқ.\nШу хусусиятлари ўлароқ, кўпинча бошқалар илғамайдиган имкониятларни тез пайқайди». Хосеп Гвардиола («Манчестер Сити» бош мураббийи).\nКевин де Брюйне жорий мавсум ҳар бир ўйинда ўртача ҳисобда 3,3та ҳал қилувчи узатмани амалга оширмоқда. У бу борада бутун Европада Неймар (4,7та узатма) ва Димитри Пайе (3,7та узатма)дан орқада, холос.\nТуғилган санаси: 1991 йил 28 июнь\nТуғилган манзили: Гент (Бельгия)\n«Генк» (Бельгия) - 2008-2012, 2012 (ижара)\n«Челси» (Англия) - 2012-2014\n«Вердер» (Германия) - 2012-2013 (ижара)\n«Вольфсбург» (Германия) - 2014-2015\n«Манчестер Сити» (Англия) - 2015-...


10:08 / 30.10.2019\nҚашқадарё вилоятининг Шаҳрисабз тумани ҳокими ўринбосари ва ҳокимлик мутахассиси қўлга олинди. Бу ҳақда Ўзбекистон Республикаси Бош прокуратураси жамоатчилик билан алоқалар ва ҳуқуқий ахборот бўлими бошлиғи Ҳаёт Шамсутдинов хабар берди.\n2019 йил 29 октябрь куни Қашқадарё вилояти, Шаҳрисабз тумани ҳокимлиги қишлоқ хўжалиги масалалари бўйича мутахассиси Б.А. (1982 й.т.) фуқаро С.М.дан (1965 й.т.) Ф.И. номига иссиқхона қуриш учун ер майдонини деҳқон хўжалиги шаклида эгалик қилиш ҳуқуқини берадиган туман ҳокимининг қарорини чиқартириб бериш эвазига 100 АҚШ долларини олган вақтида ашёвий далиллар билан ушланган.\nШундан сўнг, тадбир давом эттирилиб, шу куни туман ҳокимининг қишлоқ ва сув хўжалиги масалалари бўйича ўринбосари М.С. (1966 й.т.) хизмат хонасида мутахассис Б.А.дан 100 АҚШ долларини пора тариқасида олган вақтида ашёвий далиллар билан ушланган.\nМазкур ҳолат юзасидан Департаментнинг Шаҳрисабз тумани бўлими томонидан Жиноят кодексининг 210- (Пора олиш) ва 212-моддалари (Пора олиш-беришда воситачилик қилиш) билан жиноят иши қўзғатилган.\nҚайд этилишича, Б.А. ҳамда М.С. процессуал тартибда ушланган.\n08:44 / 08.05.2021\nЧўққи остонасидаги гўша – Шаҳрисабзнинг Кўл қишлоғидан репортаж\n11:23 / 18.04.2021\n«Бизда тажриба бўлмаган» — вазир Шаҳрисабздаги қурилишлардан олдинги вазият ва ЮНЕСКО рўйхатида қолиш учун қилинаётган ишлар ҳақида гапирди\nНукусда автосервисга ер ажратиб бериш учун пора олаётган собиқ мутахассис қўлга олинди


ХОРИЖИЙ ЭКСПЕРТЛАР ИШТИРОКИДА МАҲОРАТ ДАРСИ\nБош прокуратуранинг Олий ўқув курсларида Германия халқаро ҳуқуқий ҳамкорлик фонди (IRZ/ИРЦ) билан ҳамкорликда немис экспертлари проф. М.Тсамбикакис ва У.К. фон Густорф иштирокида “Германия жиноят ва жиноят-процессуал ҳуқуқи асослари” мавзусида маъруза ўтказилди.\nТадбирда ОЎК профессор-ўқитувчилари ва раҳбар кадрларни қайта тайёрлаш курси тингловчилари ҳамда Бош прокуратуранинг тегишли тармоқлари вакиллари иштирок этдилар.\nШунингдек, тадбирда ИРЦ Фондининг Осиёдаги лойиҳалари менеджери Виктория Бернер ва ГФРнинг Ўзбекистон Республикасидаги элчихонаси доимий вакили Мелани Мольтманн қатнашдилар.\nЭкспертлар М.Тсамбикакис ва У.К. фон Густорф томонидан Германия жиноят ва жиноят-процессуал ҳуқуқининг институционал ва ҳуқуқий асослари, прокурор, судья ва адвокатнинг жиноят иши юритувида функциялари ва процессуал мақоми масалалари ёритилди.\nТадбирнинг иккинчи ярмида ОЎК профессор-ўқитувчилари учун жиноят ҳуқуқига оид амалий казус мисолида самарали машғулот ўтказиш бўйича маҳорат дарси ташкил этилди. Маъруза ва маҳорат дарслари давомида экспертлар иштирокчиларнинг қизиқтирган саволларига батафсил жавоб бердилар.\nТадбир якунида иштирокчилар ўзаро фикр алмашиб, келгусидаги ҳамкорлик истиқболларини муҳокама қилдилар.


Ҳиндистон ҳукумати карантин муддати чўзилади, деган хабарни инкор этди\nҲиндистон ҳукумати ушбу хабарни асосга эга бўлмаган миш-миш, деб баҳолади.\nЭрон ташқи ишлар вазири Муҳаммад Жавад Зариф АҚШнинг коронавирус пандемия шароитида Теҳронга қарши қўллаётган санкциясини “иқтисодий ва тиббий” террорчилик деб атади.\nСурияда коронавирус юқтириш ҳолати яна тўрттага кўпайди\nСурияда коронавирусга чалинганлар сони ўтган якшанба куни 9 кишига етган эди.\nФилиппинда Lion Air компаниясига қарашли самолёт ҳалокатга учради\nPhilippine Daily Inquirer нашрининг тарқатган хабарида таъкидланишича, ҳаво кемаси Токиога қараб парвоз қилаётган бўлган.\nКоронавирусга чалинган машҳур опера қўшиқчиси Пласидо Доминго касалхонадан соғайиб чиқди\nТелеканалнинг маълум қилишича, испаниялик қўшиқчи ҳозир Акапулькодаги қароргоҳига келган. Унинг аҳволи барқарор, дейилади хабарда.\nХитой автомобиль саноати тўлиқ тикланди, аммо машиналарга талаб пастлигича қолмоқда\nХитойда коронавирус билан боғлиқ вазият яхшилангани сабабли автомобиль ишлаб чиқариш кўрсаткичлари 97 фоизга тикланди, аммо талаб камлиги боис машиналарни сотиш муаамоси юзага келмоқда, деди Хитой саноат ва ахборотлаштириш вазири ўринбосари Синь Гобинь матбуот анжуманида.\nХитойнинг Ухань шаҳрида эса COVID-19 эпидемияси даврида жуда кескин чоралар кўрилди ва муайян муддатда янги зарарланиш ҳолатларини қисқартиришга муваффақ бўлинди.\nМакрон: Ҳушимизни йўқотмайлик!\nФранция президенти Эммануэль Макрон “France24” телеканали орқали эфирга чиқиб, Италия Россия ва Хитой томонидан коронавирус туфайли мамлакатга кўрсатилаётган ёрдамга ҳаддан зиёд эътибор қаратаётгани, бу ҳақдаги хабарлар жуда бўрттириб юборилаётганидан ёзғирди.\nFIGC раҳбари: “Ювентус“ барчага намуна!\nТуриннинг “Ювентус“ футбол жамоаси аъзолари жаҳон футбол оммасига ўзига хос ибрат намунасини кўрсатди.\n“Бенфика“ уйсизларга 5,5 тонна маҳсулот олиб берди\nБизнингча, бу фикрларга ҳеч қандай изоҳнинг ҳожати йўқ...\nНью-Йоркда коронавирусга чалинганлар учун дала госпитали қурилмоқда\nНью-Йорк айни дамда эпидемия тарқалишининг АҚШдаги ўчоғига айланган. Шаҳарда ҳозиргача 678 киши вафот этди, 32 минг 308 та вирус юқтириш ҳолати аниқланган\nНурмагомедовнинг отаси: АҚШда жанг бўлмайди!\nШанба куни UFC президенти Дэйна Уайт ушбу “томоша”ни ўтказиш учун жой танлаш масаласида 4-5 хил таклиф кўриб чиқилаётгани тўғрисида баёнот берганди.\nХитойда коронавирус юқтирган беморлар сони кундан кунга камаймоқда, айни пайтда касалхоналарда 2396 киши қолган, беморларнинг 93 фоизи соғайиб уйларига қайтди. Хитой соғлиқни сақлаш масалалари бўйича давлат қўмитасининг тарқатган ҳисоботида шундай маълумотлар келтирилган.\nЯпония хорижликлар учун чегарани ёпишга қарор қилди\nЯпония ҳукумати коронавирус пандемияси сабабли АҚШ, Хитой, Жанубий Корея ва Европа мамлакатлари, жумладан, Буюк Британия фуқаролари учун чегарани ёпишга қарор қилди.\nАҚШда коронавирус бўйича қарийб 900 мингта таҳлил амалга оширилди\nАҚШда коронавирус тарқалиши бошлангандан буён 894 мингта таҳлил амалга оширилди, деди АҚШ соғлиқни сақлаш хизматининг зобитлар корпуси бошлиғи, адмирал Бретт Жируар Оқ уйда бўлиб ўтган матбуот анжуманида.\nИталияда карантин 3 апрелдан кейин ҳам амал қиладиган бўлди\nИталияда коронавирус эпидемияси тарқалишини тўхтатиш учун бундан уч ҳафта олдин карантин жорий қилинган эди, деди мамлакат соғлиқни сақлаш вазири Роберто Сперанца.\nХитой саноати ишлаб чиқаришни 98, 6 фоизга тиклади\nХитой саноат корхоналари мамлакатда эпидемия билан боғлиқ вазият сезиларли равишда яхшилангани сабаб ишлаб чиқаришни қарийб тўлиқ тиклади, деди Хитой саноат ва ахборотлаштириш вазири ўринбосари Синь Гобинь душанба куни ўтказган матбуот анжуманида.\nШимолий Корея ўта оғир кўп зарядли ракета синовини амалга оширди\n“COVID-19”га чалинган беморлар танасида коронавирус касаллик белгилари йўқолгандан кейин ҳам бир неча кун сақланиб қоларкан. Пекин тиббиёт марказининг бир гуруҳ олимлари шундай хулосага келишди. Бу борадаги изланишлар натижалари “ATS Journals” журналида чоп этилган.


Равшан Ҳайдаров: "Бугун фақат натижа учун ўйнадик" / CHAMPIONAT.asia\nРавшан Ҳайдаров: "Бугун фақат натижа учун ўйнадик"\nБугун бўлиб ўтган "Динамо" - "Металлург" (1:0) учрашувидан сўнг ҳар икки жамоа бош мураббийлари матбуот анжуманида иштирок этишди.\nДастлаб майдон эгалари бош мураббийи йиғилганлар саволларига жавоб бериб ўтди.\n"Жуда оғир учрашувлардан бирини ўтказдик. Бугун биз учун натижа жуда муҳим ва шунинг учун чиройли ўйин кўрмаган бўлишимиз мумкин. Очиғини айтсам бугун фақат натижа учун ўйнадик. Футболчиларим кўрсатмаларимни яхши бажаришди. Албатта камчиликлар ҳам кўзга ташланди. Биз ўйин бошиданоқ гол уриб олганимиз бизга қўл келди. Бугун натижа кераклиги учун бутун ўйин давомида йигитлар ҳаяжон билан учрашув ўтказди ва бу бизга кўп вазиятларда панд берди. Муҳими натижани қўлга киритдик ва хурсандмиз" - дея ўйин ҳақида дастлабки фикрларини билдириб ўтади Равшан Ҳайдаров\n- Бугунги учрашувда "Металллург"нинг бу даражада кучсиз ва сифатсиз ўйини сизни ҳайрон қолдирмадими ?\nЎйлашимча "Металлург" кучсиз ўйин кўрсатмади. Кейин "Металлург" жуда яхши шаклланган жамоа ва улар кўп йилдан буён ўзакни алмаштирмайди. Улардан тўпни олиб қўйишнинг ўзи бир машаққат эди. Улар голли вазиятлар яратишди ва бунда омад биз тарафда бўлганини айтишим керак. Айниқса ўйин охирида улар ҳисобни тенглаштириб кетиши ҳам мумкин эди лекин Мелиничук бизни қутқарди.\n- Кейинги учрашув "Гулистон" га қарши бўлиб ўтади ва бугун "Гулистон" мағлубиятга учради. Олий лигада қолиш учун курашаётган жамоага қарши ўйин олдидан фикрларинингизни айтиб ўтсангиз ?\nБиз охирги учрашувларни барчасини ғалаба билан тугатмоқчимиз. Бизни олдимизда ҳам ўзимизга яраша вазифаларимиз бор. Руҳий ҳолат учун ҳам қанча юқорида турсак шунча яхши бўлади. Охирги икки учрашувда фақат ғалабани кўзлаб майдонга тушамиз.


hidoyat.uz – “Мовароуннаҳр” нашриётининг сайти - СЎРАГАН ЭДИНГИЗ... (“ИСЛОМ НУРИ” ГАЗЕТАСИ, 2016 ЙИЛ 20-СОН)\nСЎРАГАН ЭДИНГИЗ... (“ИСЛОМ НУРИ” ГАЗЕТАСИ, 2016 ЙИЛ 20-СОН)\n2017 йил 16 март\nСавол: Инсон вафот этгач, ҳали қабрга қўйилмай туриб ҳам Қуръон тиловат қилиб, унинг ҳақига бағишласа бўладими? (Муродов Қурбонали, Денов тумани).\nЖавоб: Маййит ювилгач, ҳали дафн қилинмаган бўлса ҳам ҳақига Қуръон тиловат қилиб бағишласа бўлади. Ювилмаган маййит ётган уйдан ташқарида тиловат қилиш жоиздир (“Фатовойи Ҳиндия”, “Табйин”).\nБизнинг диёримизда маййитни дафн этилгандан сўнг тиловат қилиб, унинг ҳақига бағишлаш одати жорий этилган.\nСавол: Лаҳаднинг оғзини бекитишда пишган ғишт ишлатса бўладими? (Ражаббой Аллоберганов, Тўрткўл тумани ).\nЖавоб: Лаҳадга пишиқ ғишт ишлатиш макруҳдир (“Фатовойи Ҳиндия”).\nСавол: Масжидимизда бир отахон бор. Доим имомнинг ўнг томонидаги бурчакда намоз ўқийди. Бирон киши билмасдан ўша жойга ўтирган бўлса, ундан бошқа жойга ўтишини сўрайди. Шундай қилиш жоизми? (Ҳамидулла Қурбонов, Марҳамат тумани).\nЖавоб: Масжидда муайян бир жойни ўзига хослаб олиш ва фақат бир идишни таҳорат қилиш учун хослаш макруҳдир (“Фатовойи Ҳиндия”).\nСавол: Ҳазрат, биз томонларда туяқуш боқиб тадбиркорлик қилаётганлар бор. Унинг тухуми ва гўшти тўйимли ва мазали ҳисобланар экан. Уни истеъмол қилса бўладими? (Фозилжон Абдурасулов, Марғилон).\nЖавоб: Туяқуш гўштхўр, йиртқич қушлар тоифасидан эмаслиги эътиборидан унинг тухуми ва гўштини истеъмол қилиш жоиздир.\nСавол: Касбим тақозоси билан кўп вақтим бозорда ўтади. Кўпинча калла гўштлари сотиладиган растада “лампочкалар бор” деган сўз қулоққа чалинади. Бу нима экан деб қизиқсам, ҳайвонларнинг икки мояги экан. Шариатда уни ейишга рухсат борми?\nЖавоб: Йўқ. Сўйилган ҳайвоннинг бўғзи ва гўштидан ажралиб чиққан қон ҳаромдир. Унинг икки мояги, жинсий аъзолари (нар ва модалик), безлари, ўт пуфаги, сийдик қопи ҳанафий мазҳабида макруҳдир (“Фатовойи Ҳиндия”).\nАллоҳ таоло бундай огоҳлантиради: “Эй имон келтирганлар! Аллоҳгагина ибодат қилувчи бўлсангиз, сизларга Биз ризқ қилиб берган покиза нарсалардан еб, Унга шукр қилингиз!" (Бақара, 172).\nСавол: Эркакнинг пуштини хотиннинг бачадонига сунъий йўл билан юбориш орқали ҳомила пайдо қилиш шаръан жоизми? (Абдурайим Туляганов, Юнусобод тумани).\nЖавоб: Уламолар никоҳда бўлган эр-хотиннинг ўртасидаги мазкур амалиёт жоиз дейишган. Аммо бегона эркак билан аёлнинг қўшилишлари ҳаром саналганидек, сунъий йўл билан уруғларини бир-бирига чатиштириш ҳам ҳаромдир. Беникоҳ эркак билан аёлдан сунъий йўл орқали туғилган фарзанд ҳам зинодан туғилган қатори бўлади.\n2739 марта ўқилган.


16 июнь, 2020, 19:02\nПФЛ голни жамоавий тарзда нишонлаган клублар билан боғлиқ ҳолатларни ўрганиб чиқади\nКоронавирус пандемияси боис 3 ойлик танаффусдан сўнг Coca Cola Суперлига баҳслари давом эттирилди. Учрашувлар Республика махсус комиссияси ва СЭОА белгилаб берган қатъий қоидалар асосида ташкил этилаётганидан хабарингиз бор.\nЖумладан, ўйинлар олдидан стадионда ва зарур спорт жиҳозларини дезинфекциялаш, майдонга чиқиб келишда масофа сақлаш каби чоралар кўрилмоқда. Шунингдек, беллашувлар давомида голни жамоавий тарзда нишонлаш ҳам тақиқланган.\nАммо, кўплаб жамоалар ушбу қоидага амал қилмаган ҳолатда голни жамоавий тарзда нишонлашда давом этди.\nХабарларга қараганда, ПФЛ ушбу ҳолатни ўрганиб чиқади ва клубларга нисбатан интизомий чоралар кўради.


ЎзА - Қайси санадан ҳарорат тушади? Ёки шу тарзда давом этадими?\n05.08.2019 14:43:30 Чоп этиш версияси\nҚайси санадан ҳарорат тушади? Ёки шу тарзда давом этадими?\nУшбу саволларга “Ўзгидромет” маркази бош синоптиги Ирина Зайцева шундай жавоб берди:\n– Июль ойи бизда ҳам Ўрта Осиё ёзи учун ҳам жуда иссиқ келди, – дейди И.Зайцева. – Бу йил биз, Ўзбекистонда бутун метеорологик кузатувлар даврида барча ҳудудлар, хусусан Тошкентда ҳам энг иссиқ июль ойини бошдан кечирдик.\nЭсингизда бўлса, 11 июлдан бошлаб ўртача ойлик ҳаво ҳарорати меъёрдан 5-7 даражага, айрим жойларда эса ундан ҳам юқори бўлди. Бу вақтда ҳарорат 40-43 даражани, юртимизнинг шимоли, жанубда ва чўл ҳудудларида иссиқ авжига чиққанда 44-45 даражани ташкил қилди, Қорақалпоғистон Республикаси, Хоразм, Бухоро ва Навоий вилоятларининг чўлларида эса жазирама 46-48 даражагача етди.\nТўғри орада ҳарорат бироз пасайган даврлар ҳам бўлди. Бироқ, жуда қисқа муддатда ўтиб кетгани боис, деярли сезилмади. Шу боис бу йилги июлнинг ўзига хослиги юқори ҳароратдагина эмас, балки жазирама даврнинг узоқ давом этганидадир. Мисол учун, кўпгина вилоятларда максимал ҳарорат 40 даража ва ундан юқори бўлган давр 10-17 кунни, жанубий ва чўл зоналарида эса 20-25 кунни ташкил қилди. Бу ўртача кўп йиллик кўрсаткичлардан анча юқори.\nБугун 5 августда тақвим бўйича чилла ўз ниҳоясига етди, бироқ ёз жазирамаси салқин кунларга ўз ўрнини бўшатишга шошилаётгани йўқ. Яъни Ўзбекистонда жуда иссиқ об-ҳаво сақланиб туради. Ҳарорат кундузи 40-43 даражагача, жанубий вилоятларнинг айрим жойларида эса 44-45 даража бўлиши кутилмоқда.\nҚувонтирадиган хабар эса ҳафтанинг охирида кутилмоқда. 10-11 августга бориб, ҳарорат пасаяди ва 33-38 даражани ташкил қилиши кутилмоқда.


Путин Ангела Меркелнинг Россияга келиш санасини маълум қилди\n22:52 / 16.03.2017\nРоссия президенти Владимир Путин Бавария бош вазири Хорст Зеехофер билан учрашувда 2 май куни Москвада ГФР канцлери Ангела Меркелни кутишларини маълум қилди. Бу ҳақида РИА "Новости"да хабар берилди.\nШунингдек давлат раҳбари бош вазирдан "федерал канцлерга энг эзгу тилаклари"ни етказишни сўради.\nКуни кеча Россия президенти ёрдамчиси Юрий Ушаков Меркелнинг ташрифи муддатини мувофиқлаштириш ҳақида айтган эди. Давлат раҳбарининг матбуот котиби Дмитрий Песковнинг сўзларига кўра, етакчилар Украина масаласини муҳокама қилишади.\nМеркелни Россияда кутишаётгани ҳақида президент ўтган ҳафтада Германия ТИВ раҳбари Зигмар Габриэль билан ўтган учрашувда ҳам айтиб ўтганди. Шунингдек Путин Москва ва Берлиннинг умумий вазифаси — икки томонлама муносабатларни тўлиқ меъёрга келтириш эканини таъкидлаган.\nРоссия Германия Владимир Путин ташриф Ангела Меркель


14:45 22 Май 2018 2474\nАбдуллоҳ ибн Аббос (р.а.) ибн Абдулмуттолиб Ал-Қураший Ал-Ҳошимий бўлиб, Пайғамбаримиз (с.а.в.)га амакивачча бўладилар. Ибн Аббоснинг оналари Лубоба Ал-Кубро Ҳорис ибн Ҳузн Ал-Ҳилолийнинг қизи бўлиб, Пайғамбаримиз (с.а.в.) нинг завжалари Маймуна анамизнинг сенгилларидир.\nИбн Аббос ҳижраттдан уч йил олдин дунёга келганлар. Туғилган вақтларида, чақалоқни Пайғамбаримиз (с.а.в.) га олиб келишади ва Пайғамбаримиз (с.а.в.) чақалоқнинг танглайига ўзларининг муборак тупукларидан суртиб қўйдилар.\nИбн Аббос жуда ёш бўлишларига қарамай, Пайғамбаримиз (с.а.в.) дан ажралмас эдилар. Кунладан бирида Абдуллоҳ Ибн Аббос р.а. Пайғамбаримиз с.а.в.нинг хонадонларида тунаб қоладилар. Ёш бўлишларига қарамай ўз ақл-заковатлари билан барвақт туриб, Пайғамбар а.с. таҳорат олишлари учун сув ҳозирлайдилар. Бу воқиани кузатиб турган ҳолалари мўъминларнинг онаси Маймуна онамиз “Эй Аллоҳнинг расули! Абудуллоҳ Сизга сув ҳозирлади” дедилар. Пайғамбар а.с. Абдуллоҳ Ибн Аббос ҳақларига “Эй Аллоҳим! Уни динда фақиҳ қилгин ва унга таъвил (тафсир) илмини ўргатгин” деб дуо қилдилар.\nБошқа бир ривоятда “Эй Аллоҳим! Ибн Аббосга ҳикматни бергин ва унга таъвил (тафсир) илмини ўргатгин” деб дуо қилганлар.\nПайғамбаримиз (с.а.в.) вафот этганларида Ибн Аббос ўн уч ёшда эдилар. Пайғамбаримиз (с.а.в.) дан кейин саҳобаи киромларнинг улуғлари этагидан ушлаб, улардан тафсир ва ҳадис илмини чуқур ўргандилар.\nПайғамбар а.с.ни Абдуллоҳ Ибн Аббос р.а.нинг ҳақлари қилган дуолари ижобат бўлган эди. Ҳазрат Абдуллоҳ Ибн Аббос р.а. илмда мисоли денгиз эдилар. Аллоҳнинг каломини билишда буюк мужтаҳидлик мақомида бўлдилар. Буни яхши тушунган Ҳазрати Умар (р.а.) Ибн Аббосга алоҳида эътибор қаратардилар. У ҳақда: "Ибн Аббос Қуръони Каримнинг қандай ажойиб таржимони!" — деб мақтов сўзини айтган эдилар. Имом Ал- Бухорий ривоят қилган ҳадисда Ибн Аббос (р.а.) шундай эслайдилар: "Ҳазрат Умар (р.а.) мени ёш бўлишимга қарамай, Бадр жанги иштирокчилари билан бўладиган кенгашга киритдилар. Ёши катта саҳобалар таажжубланиб:"Ўғлимиз, набирамиз билан тенг бўлган ёш болани бизнинг орамизга киритди", —деб ҳазрати Умар (р.а.) дан бироз ранжишди. Шунда Умар (р.а.): "Бу бола ёш бўлса ҳам барчангиздан олимроқдир", — дедилар. Бу гапларини исботлаш учун яна бир куни ҳамма ёши улуғларни жам қилиб, мени ҳам таклиф этдилар. Кейин ўтирганлардан:\n) إِذَا جَاءَ نَصْرُ اللَّهِ وَالْفَتْحُ ( ١\n(Эй Муҳаммад), қачонки Аллоҳнинг нусрати ва ғалабаси келса" ( Наср, 1) деган ояти ҳақида қандай фикрдасизлар? — деб сўрадилар. Ўтирганларнинг баъзилари: "Аллоҳ Таъоло бизга, агар ғалаба ва нусратга эришсак, унга ҳамд ва сано айтишимизни буюряпти", — дедилар. Баъзилар эса сукут сакладилар. Шунда Ҳазрат Умар менга қараб: "Эй Ибн Аббос, сен қандай фикрдасан?" — деб савол қилдилар. Мен: "Аллоҳ Таъоло бу оят билан Пайғамбаримиз (с.а.в.)нинг ажаллари яқинлашгани хабарини бермоқда", — дедим. Ҳазрати Умар (р.а.) менинг жавобимни тасдиқ қилиб: "Мен ҳам шундай деб ўйлаган эдим", — дедилар.\nТобиъйнладан Лайс ибн Абий Салам айтади: “Саҳобалардан етмишга яқинларини кўрдим. Улар бирор масалада баҳслашиб қолишса, Абдуллоҳ ибн Аббосга мурожаат қилишар эди”.\nАбдуллоҳ Ибн Аббос Пайғамбар с.а.в.дан 1660 та ҳадис ривоят қилганлар. Тафсир, фиқҳ ва ҳадис каби илмларда шогирдалари томонидан ривоят қилинган сўзлари сон-саноқсиз.\nХулафои рошидинларнинг замонларида ислом динининг кенг ёйилиб, Саҳобалар волий, вазир, қозий ёки муаллим сифатида дунёнинг турли бурчакларига тарқалишган.\nАбдуллоҳ Ибн Аббос Маккада туришни ихтиёр қилганлар ва у ерда Пайғамбар с.а.в.дан олган илмларни мўъмин-мусулмонларга ўргатганлар.\nАбдуллоҳ ибн Аббос шогирдларига Аллоҳнинг Китобини тафсир қилиб, баъзи оятлардаги тушиниш мушкул бўлган ўринларини равшанлаштириб берардилар. Абдуллоҳ Ибн Аббос (р.а.)нинг маккалик шогирдлари орасида Саид ибн Жубайр, Мужоҳид, Икрима, Товус ибн Кайсон ва Ато ибн Абу Рабоҳ каби буюк олимлар таҳсил олишар эди.\nАбдуллоҳ Ибн Аббос 68 ҳижрий йилда, 70 ёшларида Тоифда вафот этдилар ва шу ерга дафн қилиндилар. Ибн Аббоснинг жанозалари ва дафнларида иштирок қилган Муҳаммад ибн Ҳанафийя: "Бугун бу умматнинг донишманди вафот этди", — деганлар.\nTags: Тафсир , Сийрат , инб , Абдуллоҳ , Аббос


АҚШда президентликка номзодларнинг якуний дебати ўтказилади\n12 май 2021, Тошкент вақти: 10:33\nАҚШнинг Флорида штатида бугун оқшом президентликка номзодлар – амалдаги давлат раҳбари Барак Обама ва республикачи Митт Ромни ўртасида учинчи дебат бўлиб ўтади.\nМазкур дебат ташқи сиёсат масалаларига бағишланиши айтилмоқда.\nТаҳлилчилар тахминича, якуний бўлган бу дебат сайловолди пойгасига аввал ўтказилган ҳамда асосан иқтисодий ва ички сиёсий масалалар муҳокама қилинган икки дебатдан камроқ таъсир кўрсатади.\nКузатувчиларнинг эътироф этишларича, дастлабки дебатда Митт Ромнининг, иккинчисида эса Барак Обаманинг қўли баланд келган.\nСўнгги сўров натижаларига кўра, президентликка номзодлар ўртасидаги фарқ жуда кичик.\nАҚШда президентлик сайловлари 6 ноябр куни бўлиб ўтади.


2 апрель, 2020, 17:21\nУнинг Фергюсон билан жанги бекор бўлганди.\nБарча ММА мухлислари 18 апрель куни бўлиб ўтиши керак бўлган, UFC 249 турнирини орзиқиб кутишаётган эди. Тўғрироғи, марказий жангдан ўрин олган Хабиб Нурмагомедов ҳамда Тони Фергюсон ўртасидаги қарама-қаршилик барчанинг диққат эътиборида бўлиб турганди. Хаттоки, бутун жаҳонда авж олаётган коронавирус пандемияси ҳам бу жангга тўсқинлик қила олмаслиги борасида таассурот уйғонаётгандек эди. Ҳар ҳолда UFC президентининг баёнотлари бунга туртки бераётганди.\nЛекин россиялик UFC нинг енгил вазн тоифаси чемпиони Хабиб Нурмагомедов мазкур жанг борасида ўз муносабатини билдирди ва бу тўқнашув бекор бўлишига сабаб бўлди.\nБу қарор борасида интернет тармоқлари, ҳориж ОАВ ларида турли хил фикрлар билан тўлиб тошди. Аксарияти буни тўғри қарор деб билса, кўпчилик Нурмагомедовни қўрқоқликда айблашмоқда. Аслидачи, бу тўғри қарор эдими?\nБу борада мамлакатимизда ушбу спорт тури бўйича фаолият олиб борадиган мураббийлар, спортчилар ва журналистларни фикри билан қизиқдик.\nҚуйида ушбу мулоҳазаларни эътиборингизга ҳавола этамиз.\nСуннат Ильясов – ММА бўйича Ўзбекистон профессионаллар терма жамоаси мураббийи\n- Бу борада фикр билдириш керак бўлса, шуни айтишим мумкинки, ҳозирги кундаги ер юзидаги коронавирус муаммоси туфайли барча мусобақалар қолдирилмоқда. Ҳамма ҳам ўзини эҳтиёт қилишни хоҳлайди. Хабибни қўрқди, деб айта олмайман. Агар, у жиддий жанглардан қўрқадиган спортчи бўлса, ушбу натижаларга эриша олмасди.\nНодир Қодиров – ММА мураббийи, “Ахмат” лигасининг Осиё минтақаси раҳбари\n- Ҳозирги кундаги ҳукм сураётган муаммоларга нисбатан ниҳоятда тўғри қарорга келди. Ҳар тарафлама тўғри!\nАзамат Муродов –журналист\n- Жангни томошабинларсиз барчаси текширилиб, анализ топширган одамлар билан ўтказиш мумкин эди. Лекин Хабиб қўрқиб турган вазиятида пайдо бўлиб қолган имкониятдан фойдаланиб қолди.\n- Тўғри, деб ўйлайман. Қолаверса, бу қарорни бир ўзи эмас, жамоаси, отаси ва мураббийлари билан келишилган ҳолда қабул қилган.\nМансур Тўғизбоев – ММА рефериси ва мураббий\n- Аслида, бутун дунёда карантин бўлиб турган вақтда бу турнирни ўтказилишини ўзи тушуниш қийин эди. Лекин улар орасида тўрт маротаба жангнинг қолдирилганлиги туфайли, шароит бўлса, муносабатларга ойдинлик киритиб олсалар яхши бўлар эди. Бир нима дейиш қийин...\nЖасур Неъматов - Ўзбекистон К-1 федерацияси раҳбари\n- Тўғри қарор қабул қилинган, деб ўйлайман. Сабаби, барибир томошабинларсиз бу жанг ўз жозибасини йўқотар эди. Тўғри жонли эфир бўлиши мумкин. Лекин арена тўла мухлислар кўз олдида жанг қилиш бу барибир бошқача бўлади. Қолаверса, Олимпиадалар қолдирилаётган бир вақтда бу турнирнинг ўтказилиши мантиқсизлик бўларди. Тўғри, ҳали ҳам ўтказилади, ушбу UFC 249 дейилмоқдаку, барибир инсоният олдида шундай глобал муаммо турганда буни тушуниш қийин назаримда... Хабибни қарорини олқишлайман. У нафақат ўзини балки жамоасини ҳам ҳаётини хавфга қўймади.\nТимур Муҳаммеджонов –Тошкент шаҳар кикбоксинг федерацияси раҳбари\n- Хабиб тўғри қарор қабул қилди. Ўрнида мен ҳам шундай йўл тутган бўлардим. Бу сўнги имконият эмаску, ҳали барчаси яхши бўлиб кетса, улар яна жанг қилишлари учун имконият бўлади. Коронавирус дунёни ларзага келтираётган бир вақтда у ёқдан бу ёққа учиб юриш тўғри эмас.\nСардор Раҳимов – журналист\n- Айни кундаги ҳолат юзасидан келиб чиқадиган бўлсак, бу жангнинг ўтказилиши шунчаки “абсурд”... Шу нуқтаи назардан у тўғри қарор қабул қилди.\n- Хабиб бутунлай жангдан воз кечди дегани эмас. Учишдаги муаммолар... Қисқа қилиб айтганда, ҳозирги кунда шу барча учун фойдали қарор эди.\nШер Мамазулунов – кикбоксингчи\n- Ҳозирги вазиятдан келиб чиқиб, жангни тўхтатганлиги тўғри қарор, деб ҳисоблайман.\n- Хабиб биринчи навбатда ўзини ҳамда жамоасини хавфсизлигини ўйлаб ушбу қарорга келган. У қандай жангчи эканлигини исботлаб бўлган. Насиб қилса, улар ҳали учрашади ва ким кучли эканлигига ойдинлик киритиб оладилар.\nHabib togri ish qilgan.Muhimi qachon bolsa ham jang boladi.Habibga omad...


Қоида бузган пиёдалар қидирувда экани аниқланди\n19:08 / 19.11.2021\nТошкент вилоятида ўтказилган «Хавфсиз тун» тезкор профилактик тадбири доирасида 3 нафар қидирувдаги шахс аниқланди. Бу ҳақда Тошкент вилояти ИИББ ЙҲХБ Kun.uz’га маълум қилди.\nЖорий йилнинг 9 ноябрь куни Янгийўл шаҳрида хизмат олиб бораётган ЙПХ инспектори қоидабузарлик содир этган пиёдани тўхтатган. Электрон тартибда маъмурий баённома расмийлаштириш вақтида, 1982 йилда туғилган А.Р. қидирувда экани, Жиноят кодексининг 168-моддаси (фирибгарлик) билан боғлиқ жиноятни содир этганликда айбланиб, суд томонидан «қамоқ» эҳтиёт чораси белгиланишига қарамасдан ҳуқуқни муҳофаза қилувчи органлардан қочиб юргани аниқланган.\nШунингдек, 15 ноябрь куни Паркент туманида хизмат олиб бораётган ЙПХ инспектори пиёда Б.С.ни қоидабузарлик содир этгани учун тўхтатиб, электрон тартибда маъмурий баённома расмийлаштириш вақтида у ҳам қидирувда экани аниқлаган. Паркент тумани ИИБ томонидан олиб борилган суриштирувга кўра, Фарғона вилоятида яшовчи ушбу шахс Жиноят кодексининг 168-моддаси (фирибгарлик) билан боғлиқ жиноятни содир этганликда айбланиб, ҳуқуқни муҳофаза қилувчи органлардан қочиб юрган.\nЯна бир ҳолатда 18 ноябрь куни ЙПХ инспектори Паркент туманида хизмат олиб бораётган вақтида қоидабузарлик содир этган пиёдани тўхтатган. Қоидабузарлиги юзасидан электрон тартибда маъмурий баённома расмийлаштириш вақтида, мазкур фуқаро ҳам қидирувда экани аниқланган. Суриштирувларга кўра, Фарғона вилоятида яшовчи 1996 йилда туғилган Л.К. Жиноят кодексининг 122-моддасида (вояга етмаган ёки меҳнатга лаёқатсиз шахсларни моддий таъминлашдан бўйин товлаш) кўрсатилган бир неча жиноятни содир этиб, ҳуқуқни муҳофаза қилувчи органлардан қочиб юргани аниқланган.\nДСҚ биноси олдидаги пиёдалар йўлаги таъмирлаш учун ёпилди. Одамлар катта йўлдан юришга мажбур\nТошкентдаги ерусти ўтиш йўллари кексалар ва ногиронлар учун эмас. Уларнинг эгаси ким?\n09:56 / 26.02.2019\nАвтомобиллардаги пиёдаларни аниқлаш тизимлари қанчалик самарали?


Тўлачадан келган аёллар учун имидж яратиш борасидаги 11 қоида » Шерлар, туш табири, Афоризмлар, Маноли сузлар 2022 - Vatanda.CoM\nVatanda.Com » Кизикарли маълумотлар » Тўлачадан келган аёллар учун имидж яратиш борасидаги 11 қоида\nТабиат қайсидий аёлни ҳиёл тўлароқ қомат билан сийлаган бўлса ранжишга сира ҳам ҳожат ёқ. Либос ранги, бичими ва образ яратишда нималарга эътибор бериш кераклигини билиш орқали, қойилмақом кўриниш мумкин.\nКўпчилликка маълумки, қора ранг қоматни иҳчам кўрсатади. Амма бу либослар жамланмаси шугина ранглардан иборат бўлиши керак дегани эмас. Сизга ёққан кўйлак – тўқ кўк ёки мовий тусларда бўлса, иккиланмай ҳарид қилаверинг. Ушбу ранглар қоматдаги камчиликларни билинтириб қўймайди.\nҚизил ёки тўқ пушти каби рангларни иҳтиёр этсангиз, бош устига. Аммо бел қисми ва бўксага қора ёки бошқа бўгиқ тусларда қўшимча безактушириш кераклигини унутманг. Мисол учун,кўйлакнинг бел қисмига қора матодан қўшимча қўшилди. Бир қарашда бу жуда оддий усул. Аммо кўйлакни эгнингизга кийганингизда натижасини кўрасиз – белва бўкса ўлчами кичраяди.\nТўладан келган аёллар учун белга урғу бериш тўғри танлов эмас. Мабодо либосингизнинг бел қисмида тасмаси бўлса, уни кўкрак қафасига яқинроқ соҳага кўтаринг.\nМайда гулли матолар қоматни анча ихчамлаштиради. Ингичка, тўғри чизиқлилари эса бўй ўлчамига бир-икки сантиметрни “ҳадя”этади. Бел ва бўксаси кенг аёлларга гулли, анимацияли, энига чизилган чизиқли матолар мос келмайди. Шунингдек, оқ-қора чизиқли газлама ҳам қоматдаги камчиликларни билинтириб қўйиши мумкин.\nКўйлак ҳарид қилаётганда, албатта унинг матосига аҳамият беринг. Тўладан келганлар учун зич тўқилган трикотаж, қаттиқ шойи ва шифон газламалари тавсия этилади.\nҚоматга ёпишиб турмайдиган кенг либослар билан чекланманг. Белдан юқорида турувчи шим билан кўфта ва кардиган, “қаламча” юбкаси билан калта пиджак кийилса, қоматдаги камчилик билинмайди. Шунингдек енг қисми “қўнғироқча” услубида тикилган кўфта устидан енгсиз кардиган кийиш мумкин.\nТрапеция юбка (кўйлак) ҳам бўкса кенглигини билинтирмайди. Мабодо тўрли матони ихтиёр этсангиз, газлама кўйлак енги, бўйин қисмига туширилса, бўлгани. Бўй ўлчамига билинар билинмас сантимертларни узун мунчоқлар қўшиб бера олади. Катта ҳалқали зираклар, браслет эса ортиқча безакдир.\nКундалик фойдаланиш ва кечки оқшом учун “запах” бичими мос келади. Ушбу бичим бел ва бўкса муаммосини аъло даражада яшира олади.\nҚоматни ихчамлаштириш учун бир ўлчам кичиклибос ҳарид қилманг. Бу хато иш. Ўлчамингизга мосини кийсангиз, қоматингиздан ташвиш қилмайсиз.\nКоррекцияловчи ич кийимдан фойдаланинг. Қоринни ичкарига тортиб турувчи, корсетли ич кийимлар кўйлак остидан кийинганда умуман билинмайди.\nБурмалар, аппликасия, қўш этакли либослар билан ўйлашиб “муомала” қилинг. Унутманг, сизга маъқул келганини қоматингиз қабул қилмаслиги ҳам мумкин. Бел қисми резинкали юбкалардан воз кечинг. Бундай юбка белдаги бурмаларни яна ҳам кўпайтиради.\nШим танловида тўғри туширилган бичимларга ихтиёр беринг. Тор шимлар сиз учун эмас.\nҚад қоматингиз расо бўлишини истасангиз, пошнали поябзал кийинг. Бундай оёқ кийими ортиқча калориялар парчаланишида ҳам асқотади.\nОбразда бир тусдаги ранглардан фойдаланинг. Икки уч ҳил ранглар уйғулиги баъзан кутилган натижани бермайди.


Grace меъморий бюроси Ўзбекистондаги янги маданият муассасалари лойиҳаларини тақдим этди\nТОШКЕНТ, 12 сентябрь. /«Дунё» АА/. Ўзбекистон Республикаси Маданият вазирлиги ҳузуридаги Маданият ва санъатни ривожлантириш жамғармаси замонавий кутубxона, коворкинг маркази, кинотеатр ва реставрация лабораториясини ўз ичига олган янги турдаги таълим муассасаси ташкил этилгани ҳақида эълон қилди, деб хабар бермоқда «Дунё» АА мухбири.\nПойтахтимиздаги собиқ "Интурист" маданий-аxборот маркази биноси 1987 йил қурилган бўлиб, мустақиллик йилларида ушбу бинода Ўзбекистон туризмни ривожлантириш давлат қўмитасининг идораси жойлашган эди.\nТўлиқ реконструкциядан сўнг, янги мажмуада бирданига иккита янги маданият муассасаси - Франция маданий маркази ва Маданий мерос объектларини тиклаш маркази жойлаштирилиши режалаштирилган. Мажмуада илмий-тадқиқот ишлари олиб борилади, бундан ташқари, бу ерга нафақат реставраторлар, балки, этнограф олимлар, тариxчилар ва санъатшунослар ҳам жалб қилинади. Ушбу жараён очиқ режимда амалга оширилиб, тиклаш ишларини кузатиш ёки ушбу касбни малакали мутаxассислардан ўрганиш ҳам мумкин бўлади.\nАйнан шу бинода жаҳон талабларига жавоб бера оладиган замонавий кинотеатр ва очиқ кафе ҳам ишга туширилади. Тариx ва замонавийлик уйғунлигининг натижасида ёшлар музей бизнесига жалб қилинади, ундан ташқари, нафақат Ўзбекистонда, балки, бутун дунёда талабга жавоб берадиган реставраторларнинг янги авлоди пайдо бўлишига эришилади.\nБинонинг дизайн лойиҳаси Grace бюроси асосчилари Екатерина Головатюк ва Гиасомо Сантони томонидан яратилган. Меъморнинг сўзларига кўра, Тошкентдаги лойиҳанинг асосий вазифаларидан бири - бу бинодан ўрин олган барча деталларни максимал даражада сақлаб қолишдир. Лойиҳада бинонинг фасад қисмига алоҳида эътибор қаратилган. Асл қиёфани сақлаб қолиш, майдонни кенгайтириш ва кўпроқ функционал имкониятлар учун янги ғоялар ва юқори теxнологияли материаллар, шу жумладан, шаффоф шиша толали панжаралар қўлланилади, бу эса мавжуд ғиштли ишланмаларни иқлим омиллари таъсиридан ҳимоя қилади.\nЖамғарма ижрочи директори Гаяне Умерованинг сўзларига кўра, Франциядаги Миллий тикланиш маркази билан Жамғарма ўртасида Ўзбекистонда тиклаш марказини ташкил этиш бўйича Франция мутаxассислар билан кўмак-маслаҳатлашув меморандуми имзоланди. Шунингдек, 2022 йилда Парижнинг Лувр музейида Ўзбекистондаги 300 дан ортиқ экспонат намойиш этиладиган кўргазма ўтказиш ҳам режалаштирилмоқда.\nВенеция архитектура биенналесида Ўзбекис...\nВенеция архитектура биенналесида Ўзбекистоннинг биринчи Миллий павильони тантанали тарзда ...\nБухородаги 7 та маданий мерос объекти ЮН...\nБухородаги 7 та маданий мерос объекти ЮНЕСКОнинг умумжаҳон мероси рўйхатига номзод сифатид...\nЎзбекистонда илк бор Халқаро заргарлик к...\nЎзбекистонда жорий йил 8-10 май кунлари «Uzbek Jewellery Fair – 2020» биринчи Халқаро зарг...


Фидойилик ва масъулият партия ташкилоти нуфузини оширади | O'zLiDeP\nНавоийда “Энг намунали туман (шаҳар) партия ташкилоти”, “Энг намунали БПТ”, “Халқ депутатлари маҳаллий Кенгашларидаги энг фаол депутат” танловининг вилоят босқичи бўлиб ўтди.\nТегишли соҳа вакиллари, партия вилоят Кенгаши ходимлари, халқ депутатлари вилоят Кенгашидаги партия депутатлик гуруҳи аъзолари, БПТ раислари иштирок этган тадбирда танловнинг мақсад ва вазифалари ҳақида маълумотлар берилди.\n— Партия устав ва дастурида белгиланган вазифалар ижросини таъминлашда кўпчиликка ўрнак бўлаётган БПТ, маҳаллий Кенгаш депутларини рағбатлантириш иш унуми ва самарадорлигини оширади, — дейди O‘zLiDeP Навоий вилоят Кенгаши раиси Яшин Душанов. — Ээтиборлиси, бундай танловлар аҳолининг партиямизга бўлган ишончини орттириб, хайрихоҳларимиз сони кўпайишига хизмат қилади.\n— Одамлар қуруқ мажлисбозлик ва ваъдабозлик эмас, амалий ишлари билан юрт ободлиги ҳамда аҳоли фаровонлигига ҳисса қўшаётган партияга ишонишини фаолиятимиз давомида англаб етдик, — дейди партия Зарафшон шаҳар Кенгаши аппарат раҳбари Нодира Отамуродова. — Бундай эътироф бизни янада фаол бўлишга, аҳолини қийнаб келаётган муаммоларни рўй-рост кўтариб чиқишга ундайди. Энди танловнинг Республика босқичида совринли ўринларни қўлга киритишга ҳаракат қиламиз.\nЯкуний натижаларга кўра, O‘zLiDeP Зарафшон шаҳар Кенгаши “Энг намунали шаҳар партия ташкилоти”, Зарафшон шаҳридаги “ГМЗ-2” қошидаги қуйи бўғин “Энг намунали БПТ”, O‘zLiDeP депутатлик гуруҳи аъзоси А. Азимов эса “Энг фаол депутат” деб топилди.\nТанлов сўнгида ғолиб ва совриндорлар партия вилоят Кенгаши томонидан эсдалик совғалари билан тақдирланди.\nҚ.Эшқораева Навоий вилояти, Учқудуқ тумани ижрочи котиб2018-11-20 09:30:13\nПартиямиз ташкил этилганлигининг 15 йиллиги муносабати билан ўтказилган кўплаб тадбирлар мен ўйлайманки партиямиз содиқ аъзоларининг ёдида анча вақт муҳрланиб қолади. Чунки Навоий вилояти қолаверса бутун Ўзбекистон бўйлаб ўтказилган қатор тадбирлар юқори савияда ташкил этилди ва ўтказилди. Кўрик танловларнинг Республика босқичида вилоятимиз шанини мардларча ҳимоя қиладиган партиямиз жонкуярларига ўлган омадлар тилаб қоламиз.


Uzbekistan - Empty Court Room in Tashkent\nСалкам беш ойлик суриштирув ва тергов ишларидан сўнг Шербек Жўраев устидан суд ҳукм чиқаргани ҳақида душанба куни Озодликка 14 январ куни судланувчи яқинларидан бири файзиободлик Акмал хабар берди:\n- Суд жуда узоқ чўзилиб кетди. Биринчи ўзимизда Тайлоқда суд қилинди. Аммо қишлоғимизнинг юзга яқин одамлари келиб судга норозилик билдиргани учун суд бир неча бор орқага сурилиб келди. Кейин Шербек аканинг суди Жиноят ишлари бўйича Самарқанд туман судига кўчирилди. У ерда ҳам бир ойдан ортиқ суд сурилиб, охири ўтган ҳафта суднинг қарори билан 5 йилу 6 ойга озодликдан маҳрум қилинди, дейди Акмал.\nОзодлик мухбири олган маълумотларга кўра¸ Ўзбекистон Республикаси Конституцияси қабул қилинганлигининг 20 йиллиги муносабати билан чиқарилган Амнистия тўғрисидаги қонун асосида Жўраевга берилган жазо муддати қисқартирилган.\n- Суд қарорига қадар 50 кундан кўп қамоқда ўтирди. Судгача бўлган қамоқнинг бир куни уч кунга юраркан. Шунинг учун директорнинг уйидагилари жазонинг беш ойи ўталди¸ деб юрибди. Амнистияга тушиб, жазо 3 йилга қисқарди, судда қатнашганлар Шербек акани ҳаммаси бўлиб бир ярим йил ўтириб чиқади¸ дейишяпти¸ дейди Озодлик мухбирига бу ҳақда маълумот берган манба.\nМактаб директорлиги лавозимига тайинланганига бир йил ҳам ўтмай Шербек Жўраев қишлоқдаги авария ҳолатига келиб қолган мактабни янгидан қуриш ташаббусини бошлайди.\nАммо бу мактаб ҳукумат томонидан 2004-2009 йилларда Мактаб таълимини ривожлантириш Давлат умуммиллий дастурига киритилмаган бўлиб чиқади.\nШундан сўнг Жўраев янги мактаб қурилишини тасдиқловчи ташкилот раҳбарларини ўз ташаббусига кўндиришга уриниб юрганида Миллий хавфсизлик хизмати ходимлари томонидан ҳибсга олинади.


Фото: William J Sisti / Wikipedia\nАфина миллий университети олимларининг таъкидлашича, соғлом бўлиш учун мунтазам равишда нонушта қилиш ва телевизор кўрмаслик лозим. Бундай режим қон томирлари эластиклигини сақлаб қолади ва артерияларда чўкиндилар пайдо бўлиши хавфини камайтиради. Бунинг натижасида юрак-томир касалликлари ривожланиши имконияти камаяди.\n40-99 ёшли кўнгиллилар жалб қилинган ҳолда ўтказилган тадқиқотнинг кўрсатишича, агар одам телевизорни ҳафтасига 21 соатдан кўпроқ кўрган бўлса, унинг артерияларида ёғ қатламлари ҳосил бўлиши имконияти 7 соат кўрган одамникидан 2 баробар кўпроқ бўлар экан. Бу эса кам ҳаракат турмуш тарзи хавфли эканини яққол кўрсатади.\nТадқиқот, шунингдек юқори энергетик нонушта (пишлоқ, нон, тухум, ёрма) истеъмол қилиш нонуштадан умуман воз кечиш ёки енгил нонушта қилишга нисбатан соғлом томирлар билан боғлиқ бўлганинини кўрасатган.\nВидео: Букланиб, пол остига жойлашадиган телевизор тақдим этилди


Анвар Обиджон. Парпироқ чеҳра - www.ziyouz.uz\nБош саҳифа Илм ва фанАдабиётАнвар Обиджон. Парпироқ чеҳра\nЧоп этилган 28.12.2017 03.04.2017 МуаллифZiyouz.uz\nЮрагим тонгданоқ, негадир, Ҳувайдо мавзеси сари талпинаверди. Устозни эртага йўқлашга бориш ҳақида ўртоқлар билан келишиб қўйганимга қарамай, уларга сим қоқиб, бугун борақолайлик, деб тиқилинч қилдим. Бордик. Стационарда ётган чоғидагига нисбатан анча тетик кўринди устоз. Кўнглимиз ёришди. Олтиариқдан жўнатилган узум баргидан қиймали ўрама пиширтириб олгандим, иштаҳасиз беморни тамаддиланишга қизиқтириш умидида, ота юртингизнинг таомидан бир татиб кўринг, деб қистай кетдим.\nЧарчатиб қўйишдан ҳадиксираб, орада бир-икки бор қўзғалишга чоғлансак-да, ҳозир аҳволим яхши, яна озгина ўтирайлик, деб шаштимиздан тушираверди. Ўтган-кетган воқеаларни эслашдик, эндигина нашрдан чиққан, устознинг ижоди ва ҳаёти тўғрисидаги мақолалар жамланган “То қуёш сочгайки нур” номли китобни варақлаб, жўша-жўша фикрлашган бўлдик.\nКетишдан олдин Мирзажон қуръон тиловат қиляпти-ю, кўзим ўз-ўзидан ёшланаверди. Илгари ҳеч бундай бўлмаганди. Йиғимни устоздан яшириб, четга ўгирилиб олдим. Хайрлашаётиб юзимни юзига босдим. Баттардан тўлиқдим. Бу охирги марта кўришишимиз эканини мен ғофил ҳали билмасдим.\nЎша кунлари ўзимни нотетик сезаётгандим, қишлоққа бориб, даволанишни бошладим. Бир куни Иқболбек телефон қилиб, устоздан айрилиб қолдик, деди овози титраганча. Осмон бошимга қулаётгандек туюлди…\nТаъзияга улгурдим. Остонасидан не-не мўътабар кишилар ҳатлаб ўтгани ғурур бағишлаётгандек доим пурвиқорланиб кўрингучи меҳмоннавоз уй бу гал мунғайганча чўкиниб турганга ўхшарди. Қадрдондан қадрдон эгаси пойдевордан бошлаб уни ўзи тиклаганди, наҳот энди бир чиқиб кетганча, бошқа қайтмаса?\nБетоблик сурункали тус олганидан кейинги воқеаларнинг анча-мунчасидан хабардорман. Операция қилинган юракни шифокор назоратидан ўтказиш муддати яқинлашганида Исроилга бориб келиш зарурати туғилгани ҳисобга олинмаса, уйидагилар фалон юртдаги дўхтирларгаям бир кўрсатсакмикан, дейишса, жонажон гўшасидан сира нари силжигиси келмасди устознинг, ҳатто стационарга боришгаям оёғи тортавермасди. Ўз юртини, ўз қавмини ёниқиб севгандек севарди бу уйни.\nНавоий шеър битган тилда сўйласанг,\nҚодирий жон тиккан ўйни ўйласанг,\nРажабийга ҳамроз қўшиқ куйласанг,\nЧархда ўз уйи бор элат бўласан.\nҚавмингдан нарида – ўгайқон дунё,\nҚувончинг омонат, бойлигинг рўё,\nҲаётинг сўнггида бахт боқиб қиё –\nЎз уйингда ўлсанг, яйраб ўласан…\nУстозни дафн қила бошлашади. Болалик пайтим тили чиқиб-чиқмаган укам вафот этиб, уни кўмишаётганда, шундай юпқа кафанда қишни қандай ўтказаркин, деб эзгинланганим эсимда. Ўшандан бери қабр устига боришдан сесканишим боис, берироқдаги ғўла устига ўтираман. Карахт эдим. Кўзимда нам йўқ эди.\nКўраётганларимнинг ҳаммаси ёлғон! Эркин Воҳидовдек улкан тоғ қандақасига бирдан йўқ бўпқолиши мумкин? Бунга ақл бовар қилмайди! Буларнинг бари шунчаки туш! Юрак буткул оқиб битмасидан, тезроқ уйғонсайдим!\nКўз ўнгим шувалашади. Теграмда гўё ҳеч ким қолмаган. Қабристон ўрнида – нимқоронғи саҳна. Саҳнада – биргина Эркин ака. Турли жойдаги турлича воқеалар лип-лип намоён бўла бошлайди.\nЁшлар нашриёти. Бош муҳаррир Эркин ака мийиғида кулимсираб сўзламоқда:\n– Болаларга аталган китобингизни ўқиб, сизни Тошкентга ишга чақиргим кепқолди. Бешта фарзандингиз бор экан, чидаб туришга жасорат топсангиз, уй-жой масаласини ҳам бирор йилда ҳал қилармиз.\nБадавлатликдаги каби, машҳурликда ҳам одамнинг кўзини ёғ боса бошлайди, ўзидан бошқани кўрмайдиган бўлиб бораверади, дейишарди. Шундай довруқли шоир қайсидир қишлоқда ивирсиб юрган ҳаваскор қаламкашни қандай илғай олдийкин? Энг ҳайратланарлиси – ишлари тиқилиб ётган бу одамни шундай саховатпешаликка ундаган нарса нима? Шу бечоранинг ҳам шеъриятимизга бирон-бир нафи тегиб қолса ажабмас, деб ўйлаганми? Эртага бу умиди оқланмаса-чи?\nЎзи меҳр қўйган соҳа истиқболини ўз оройиши, ўз шуҳратидан-да юқори қўювчи чинакам элпарварлар масаланинг бу томонини хаёлига ҳам келтирмайди шекилли; муҳими шу – кимгадир ортиқча бошоғриқ, унга эса оддийгина бурч бўлиб туюлгучи юмушни бажаришга жазм этди, бажарди. Бундай гулкўнгил кишилар ўзгаларга саодат улашиш учун саралаб яратилган бахт фаришталаридир, балки.\nДепутатликка сайловлар бошланган пайт. Туманлардан бирида Эркин акадан ташқари яна тўрт киши ўз номзодини қўйган. Улардан учтаси суюкли шоирига юксак эҳтиромини намойишлаб, номзодини қайтариб олди. Тўртинчиси эса, элчи юбориб, Эркин ака ҳозирда бўш турган фалон амалга мени жойлаб қўйса, номзодимни оламан, деб шартини қистирмалади. Мазкур тармоқнинг каттакони Эркин аканинг яқин кишиларидан эди, бир оғиз шипшитса бас, иш осонгина битади-қўяди, деб ўйлаётгандик.\n– Йўқ, бундай қилолмайман, – деди Эркин ака кутилмаганда. – Агар ўша одам шу гапини депутатликка номзодим қўйилмасидан илгари айтганида, балки, ўртага тушган бўлардим. Фалончи шоир писмадончининг кўнглини овлаш эвазига депутат бўлди, деган маломатни кўтариб юришга қурбим етмайди.\nБарчамиз донг қотиб қолдик. Мана сизга ўзбекона ориятнинг юксак намунаси! Бу ҳақда тарқаган шов-шув сайловчиларнинг мард шоирга нисбатан янада меҳрини оширдими, аксарияти унга овоз берди.\nУстознинг яна бир ноёб фазилати – ниҳоятда кўзи тўқ инсон эди. Бир гал Олтиариқда учрашув ўтказиб ташқарига чиққанимизда, “чапаки тирикчилик”ка устамон бир кимса картон қутига хорижий фирма тамғаси босилган, ўша пайтда жуда танқис саналган нарсани машинамиз юкхонасига тиқаётиб, бу мендан сизга совға, акахоним, дея Эркин акага укахонланиб илжайди.\n– Биз чой-пой ичиб турайлик, – деди менга устоз, йўл-йўлакай бизникига кирганимизда. – Сиз бояги одамнинг совғасини уйига ташлаб келинг. Эркин аканинг бошқа бир илтимоси бор экан, кейинроқ айтаркан, деб кўнглини тинчитинг.\n– Тахминан, қанақа илтимоси бўлсайкин, деб қолса-чи?\n– Эркин акамга битта паровоз олиб бераркансиз, денг. Боши қотиб юраверсин.\nҚизил салтанат қутуриб бораётган давр эди; Эркин ака Гуржистондаги намойишчиларни ўққа тутишга буйруқ берганларнинг қаторида туролмайман, деб компартия сафидан чиқди. Баъзилар ўзи каттароқ иш кўрсатса, сенлар жим туришдан бошқага ярамайдиган сувараксанлар, дегандек ўзгаларга туяқараш қилади. Эркин ака тугалай бўлакча эди. Ўша кунлари устозга учрашиб, нашриётимиздаги айрим йигитлар ҳам фирқа аъзолигидан воз кечмоқчи бўляпти, десам, шоша-пиша эътироз билдирди:\n– Йўқ, йўқ! Зинҳор ундай қилишмасин! Мени дарров пийпалаб ташлашолмаса керак. Сизлар эҳтиётланиб тура туринглар, бошқа ишларда жуда асқатасизлар ҳали.\nЎзгаларнинг кўнглини авайлашда, қўполроқ кесатиқни латифгина қилиб айта олишда ҳам устозга тенг келадиганини учратмаганман. Тўрғайчалар бургутга минг тақлид қилсин, барибир ҳеч кимнинг эътиборини тортолмайди, ўзларини беҳуда қийнагани қолади холос, деган дашномни шунчалар мулойимлаб баён этсаям бўларкан-а!\nЭркин ака саккиз жилдлик асарининг тўртинчи жилди корректурасидаги айрим тузатишларга бир кўз ташлаб қўйиш учун “Шарқ” нашриётига келган экан, олдин Аҳрорбек, сўнг Носиржон кетма-кет сим қоқиб, мени хабардор этишди. Тезда етиб бордим. Чақчақлашиб-чақчақлашиб, ҳаммамиз бирга тушлик қилдик. Кайфияти ўта яшноқланиб кетганиданми, ўзини хасталикдан тугалай фориғ бўлгандек тутаётган устоз, ташқарига чиқаётганимизда енгимдан секингина четга тортиб, бу зиёфат кимнинг ҳисобидан уюштирилганини суриштирди. Бари нашриётнинг чўнтагидан, деганимдан кейин ҳам кўзимга бир зум синовчан тикилиб турди.\nБиламан, ўзгаларга, айниқса, камхаржроқларга қиттай бўлса ҳам малоли тушишидан азали парҳезланиб юради устоз. Буни туғма ҳалоллик дейсизми, беозорлик дейсизми, палаги тозалик дейсизми, уёғи ўзингизга ҳавола.\nУстознинг энг одмидек туюлгучи сўзида ҳам тагдор бир ҳикмат биқиниб ётган бўларди. Масалан, юртимиз мустақилликка эришган дастлабки кунларда у киши шундай деб қолди:\n– Тутқунликда азобланиб-азобланиб, охири эркинликка чиққан юртнинг шоири яна нимадан куйиниши мумкинлигини ҳеч тасаввур қилолмаяпман. Агар куйинмаса, қандай шеър ёзади? Ё ўзимни қариганга солиб, шоирчиликни йиғиштириб қўяқолсаммикин?\nЮрагим пала-партиш тепинди. Табаррук юртининг, жонажон халқининг озодлиги йўлида тинимсиз куйиниб, мунтазам курашиб яшашга кўникиб кетган олишувчан шоирнинг ғалатидан ғалати ҳолатига тирик гувоҳ бўлиб тургандим. Олдинига, шоирона қалбни буткул қамраб олган ловуллоқ қувончнинг ўткинчи иситмасимикан бу, деб ўйладим. Гапнинг мағизини кейинроқ чақдим: курашсиз яшаш – шоирнинг истеъфоси.\nАрслонфеъл Эркин Воҳидов эса истеъфо берадиган шоирлардан эмас эди. Умр бўйи шундайлигича қолди.\nҚариганингда берсин, деган нақл бор ўзбекда. Устознинг Худойимга ёққан томони кўпдирки, кексайгани сайин, тобора оилавий фароғатини топаверди. Биттаю битта ўғли Хуршидбек отанинг кўзи тириклигидаёқ хонадоннинг пишиқ устунига айланди. Қизлари Нозимахон, Моҳирахон, Фозилахонлар ҳақида гап қўзғалса, минг қатла шукрки, уларнинг уйимизга бирон мартаям киприги намланиб кириб келганини эслолмайман, дея кеннойимиз Гулчеҳра опанинг баҳри очилади. Эркин ака ҳар бир мулоқотда заргарона ўлчамга амал қила олиши туфайли бўлса керак, қудалар, куёвлар ўртасидаги иссиқ муносабатларга кўпчиликнинг ҳаваси келгани-келган. Уйида тинчи йўқ одамга на бойлик татийди, на шуҳрат. Шу томондан қаралса, устоз ўз оиласида беҳад ҳаловатли ҳаёт кечириб ўтди. Бу дунёнинг асл жаннати шу бўлса, ажаб эмас…\nҚабрга тупроқ тортиб бўлингач, атрофга сукунат чўкади, қуръон тиловати Чиғатой қабристони бўйлаб ёйила бошлайди. Тепада аллақандай шарпани ҳис этгандек бўлиб, аста бошимни кўтараман, кўм-кўк осмонга тикиламан. Ёзнинг енгил эпкинига эргашганча имиллаб сузаётган сийрак оқ булутлар орасида таниш бир ногоҳ хиёл чақнаб кўрингандек туюлади. Вужудим жимирлайди.\nТанамиз – тупроқдан, самовийдир жон,\nГар ўлсак, Ер ва Кўк келишиб олар.\nФанода сайлимиз якун топган он,\nИккови ўз мулкин бўлишиб олар.\nТириклар бош эгиб соқов гўр узра,\nТураркан нигоҳин тупроққа сайиб;\nЗиёфат сочган пайт Илоҳий Сура,\nМарҳум руҳи Кўкдан боқар жилмайиб.\nФасллар алмашаверади; баҳор кетидан ёз, куз кетидан қиш келаверади. Дарёлар бир саёзланса, бир тошқинланади. Булар гоҳо, одамзоднинг ҳаёт тарзини эслатади. Ким кўрибдики, у ёки бу инсоннинг умри бир текисда кечган бўлса? Эркин ака ҳам ижод карвонсаройида неча-неча ўпоқ-сўпоқ нусхаларга, не-не оғир-аччиқ ғалваларга йўлиқди. Аммо, устознинг баъзи бировимиздан фарқи шунда эдики, ичидаги дардни ўзгага сездирмасликка, изтиробини бировга юқтирмасликка уринарди доим. Шу боис бўлса керак, у зотни ўйлаганда, кўз ўнгимизда нуқул бир хил қиёфа – сирли жилмайиб турган парпироқ чеҳра намоён бўлаверади. Бу – жуда таскинбахш сурат. Бу – яхшиликнинг аломати… яхшиликдан дарак бу…\nЭ, чигалак дунё, саксон йиллик йўл намунча яқин бўлмаса?!\n2016 йилнинг 27 ноябри\n← Аввалги Аввалги 2017 йили йўқотганларимиз\nКейинги → Кейинги: Рамис Рисқулов (1934)


МАКТАБГАЧА ТАЪЛИМ ҚАМРОВИ 40,5 ФОИЗГА ЕТДИ — Ishonch Gazetasi\nМатбуот ва ахборот коммуникациялари агентлигида Мактабгача таълим вазирлиги муттасаддилари иштирокида бўлиб ўтган тадбирда “Мактабгача таълим тизимини 2030 йилгача ривожлантириш Концепция”си асосида амалга оширилаётган ишлар ҳақида маълумот берилди. Унда мактабгача таълим вазири Агриппина Шин, вазир ўринбосарлари ва бошқарма бошлиқлари иштирок этди.\n2019 йил 8 май куни Президенти Шавкат Мирзиёевнинг 4312-сонли қарори билан “Ўзбекистон Республикаси мактабгача таълим тизимини 2030 йилгача ривожлантириш концепцияси” ва 2019 йил учун “Йўл харитаси” тасдиқланган эди. Ушбу ҳужжат республика қамровидан то вилоят, шаҳар, туман даражасигача тушиб борувчи мақсадли кўрсаткичларни, ушбу кўрсаткичларга эришиш учун зарур бўлган маблағларнинг аниқ ҳисоб-китобларини аниқлаш имконини берди. Масалан, ҳужжатда кўрсатилганидек, 2030 йилга бориб болаларни мактабгача таълим билан қамраб олиш ҳозирги 40,5 фоиздан 80,8 фоизгача кўтарилиши режалаштирилган. МТВ МТТлар қувватини ошириб боради ва 2021 йилга бориб улардаги ўринлар янги МТТлар очиш, давлат – ҳусусий шерикчилик асосида ҳамда чекка ҳудудлар учун долзарб бўлган мактабгача таълимнинг муқобил шакллари ҳисобига 56,8 фоизгача ўсади (2030 йилда эса 132,3 фоиз).\n– Мактабгача таълим тизимини ривожлантириш концепцияси ҳар бир шаҳар ва туман кесимида МТТлар сони ва болаларни мактабгача таълим билан қамраб олиш бўйича аниқ кўрсаткичларни белгилаб берган биринчи ҳужжатдир. Бу қадам бизнинг фаолиятимиз шаффофлиги ва объективлигини таъминлайди. Чунки, маълум хулосаларни чиқариш учун эришилган ва мақсадли кўрсаткичларни солиштиришнинг ўзи кифоя қилади. МТТлар етишмаслиги муаммосини ҳал этиш билан бир қаторда, яқин йилларда педогогик ва бошқарув кадрларига ҳам эътибор қаратилади. Биз педагоглар сонини ошириш, шунингдек, ходимларни саралаш, тайёрлаш ва малакасини оширишга янги ёндошувларни татбиқ этиш бўйича ишларни давом эттирамиз. МТВ вакиллари масъул ходимлар фаолиятини ҳар дақиқада назоратда тутиш имкониятига эга эмаслар. Шунинг учун ҳам жойларда малакали, виждонли инсонлар ишлаши биз учун муҳим, – дейди мактабгача таълим вазири Агриппина Шин.\nОвқатлантириш масалалари оғриқлиё ки бир болага 3млн. сўм ажратилмоқда\nТадбирда айтилишича, айни пайтда МТМларида овқатланишни ташкил этиш масалалари энг муҳим, шу билан бирга коррупцион ҳолатлар кўп кузатилаётган масалалардан бўлиб қолмоқда. Аутсорсинг тизимига ўтилиши, соҳада мавжуд вазиятни яхшилаш, сифатли хизмат кўрсатиш босқичига кўтарилишга туртки бўлиши кутилмоқда. Бироқ бу соҳада ҳам болалар таомномаси бўйича ишлайдиган малакали мутахассисларга катта эҳтиёж сезилмоқда. Айни пайтда мамлакатимиз МТМларида 13 та фирма аутсорсинг тизимида фаолият кўрсатмоқда. Мирзо Улуғбек туманида эса болалар овқатланишини ташкил этиш бўйича пилот лойиҳаси амалга оширилмоқда. Бу лойиҳа бутун республикамизга намуна бўла олади.\nМактабгача таълим вазири Шодиёр Маматқуловнинг маълумот беришича, бир йил давомида бир болага давлат бюджети ва ота-оналар тўлаётган бадал пуллари ҳисобидан 3 млн. сўм миқдорида маблағ ажратилади. Аммо жойларда айрим раҳбарларнинг ўз мансаб ваколатларини суиистеъмол қилишлари, бош ошпазларнинг масъулиятсизликлари туфайли бу кўрсаткич, ажратилаётганидан кўра камроқ бўлиб болалар таомномасидан жой олмоқда. Мактабгача таълим вазирлиги бундай ҳолатларга қарши кескин курашиб, журналистлар ва жамоатчиликни ҳам таъмагирликларга қарши биргаликда курашишга чорлади.\nТарбиячиларнинг ота-оналардан ўқув қуроллари ва ҳўжалик маҳсулотлари талаб қилиши асосли(ми?)\nМатбуот анжуманида мактабгача таълим вазирлиги масъуллари тарбиячи ва тарбиячи ёрдамчиларининг мажбурий меҳнатга жалб қилиниши масаласига ҳам тўхталди.\n– Узоқ йиллар давомида бу тизимга кўнгилдагидек эътибор берилмаганини тан олиш керак. Ходимларимиз ҳамиша ободонлаштириш, мавсумий ишларга жалб қилиб келинган. Аммо энди бундай бўлмайди – мажбурий меҳнатга йўл қўйилмайди. Ҳар қандай ҳашарлар вазирлик рухсати билан бўлиши керак. Ҳар бир ҳолат алоҳида ўрганилади. Яқинда соҳамизга оид қабул қилинаётган қонунда ҳам бу муаммога алоҳида тўхталинган, – деб жавоб берди Мактабгача таълим вазири Агреппина Шин.\n“Янги ўқув йили бошланиши арафасида боғча опалар ота-оналарга ўқув қуроллари ва хўжалик маҳсулотлари рўйхатини беришади, бу қанчалик тўғри? Тизимда бу масалаларнинг ҳуқуқий асослари қандай ҳал этилган”, деган саволга Ш.Маматқулов эндиликда меъёрий ҳужжатларда боғчага давлат томонидан бериладиган ва ота-она олиб келиши мумкин бўлган нарсалар ўрганиб чиқилаётгани ва келгусида бу ҳуқуқий ҳужжатларда тўлиқ акс этишини таъкидлади. Аммо ҳозирда ҳар бир боғча учун керакли даражада ҳўжалик маҳсулотлари – совун, кир ювиш кукуни ва гигиеник воситалар берилаётганлиги сабабли ота-оналар бундай маҳсулотларни олиб боришига ҳожат йўқ. Ўз хоҳишларига қараб ўқув қуроллари олиб бориши мумкин, деди масъул.


03:03 / 26.08.2017\nФото: Тошпўлат Раҳматуллаев.\nАна шу ва бошқа саволлар Самарқандда суд тизими ходимлари ва адвокатлар иштирокида бўлиб ўтган йиғилишда муҳокама қилинди. Ўзбекистон Республикаси Адвокатлар палатаси вилоят ҳудудий бошқармаси бошлиғи Отабек Аҳтамов «Адвокатуранинг такомиллашуви суд-ҳуқуқ тизими ислоҳотларининг муҳим омили» мавзусида чиқиш қилди. Нотиқ ушбу ислоҳотларни амалга оширишнинг муваффақияти судлар ва адвокатларнинг ўзаро ҳамкорлигига ҳам боғлиқлигини уқтириб, ана шу йўналишда қилиниши зарур бўлган ишларни санаб ўтди.\nФуқаролик ишлари бўйича вилоят суди раиси Маъруф Тожибоев ўз чиқишида суд-ҳуқуқ тизимида амалга оширилаётган ислоҳотларнинг моҳияти ҳақида сўз юритди. Унинг уқтиришича, вилоят суд органлари Президент Шавкат Мирзиёевнинг 13 июнда ўтказилган видеоселектор йиғилишида мамлакатимизда одил судловни амалга ошириш, тизимни янада такомиллаштириш борасида билдирган фикрларидан келиб чиққан ҳолда тамоман янгича иш услубига ўтган.\nМ.Тожибоев адвокатларга мурожаат қилар экан, шундай деди: «Биз суд органларини ҳақиқий адолат қўрғонига айлантириш учун ҳаракат қиламиз ва бу йўлда сизлар билан ҳамкорликдан умидимиз катта. Биз бир ёқадан бош чиқариб ишласак, бу фуқароларимизга фойда келтиради. Айниқса, ёш судьяларнинг адашмаслиги учун сизларнинг кўмагингиз зарур».\nЙиғилишда сўзга чиққан Жиноят ишлари бўйича вилоят суди раиси вазифасини бажарувчи Акбарали Туробов ва бошқалар судья ва адвокатлар ҳамкорлигини яхшилашга қаратилган фикр, мулоҳаза ва таклифларини ўртага ташладилар. Бу ҳамкорлик аҳолининг суд тизимига бўлган ишончини мустаҳкамлаш учун ҳам кераклиги уқтирилди.\nСамарқанд суд адвокат


11:54 / 03.06.2017\n31.05.2017 йилдаги ЎРҚ–430-сон Қонун билан Конституцияга ўзгартиришлар киритилди, шунингдек «Ўзбекистон Республикасининг Конституциявий суди тўғрисида» Конституциявий қонун қабул қилинди. Ҳужжатлар «Халқ сўзи» газетасида эълон қилинди, деб ёзмоқда Norma.uz.\nХусусан, ўзгартиришлар Конституциявий суд фаолиятига дахл қилди.\nБиринчидан, Конституциявий судни Президентнинг тақдимига биноан Олий Мажлиснинг Сенати томонидан Судьялар олий кенгаши тавсия этган шахслар орасидан, Қорақалпоғистон Республикасининг вакилини қўшган ҳолда сайлаш тартиби белгиланди.\nИккинчидан, суд раиси ва унинг ўринбосари Конституциявий суднинг ўзи томонидан унинг таркибидан сайланади.\nУчинчидан, суднинг ваколатларига тузатишлар киритилди. Мазкур суд инстанцияси Президентнинг фармонларидан ташқари қарорлари ва фармойишларининг Конституцияга мувофиқлигини аниқлаш ҳуқуқига эга бўлди (илгари – фақат фармонлар). Конституциявий қонунлар, қонунлар ва халқаро шартномалар ратификациясини текшириш давлат раҳбари томонидан имзолангунига қадар амалга оширилиши белгиланган.\nБундан ташқари, Конституциявий суд Олий суднинг муайян ишда қўлланилиши лозим бўлган норматив-ҳуқуқий ҳужжатларнинг Конституцияга мувофиқлиги тўғрисида судлар ташаббуси билан киритилган мурожаатини кўриб чиқади.\nШу билан бирга конституциявий судлов ишларини юритиш амалиётини умумлаштириш натижалари юзасидан ҳар йили Олий Мажлис палаталарига ва Президентга мамлакатдаги конституциявий қонунийликнинг ҳолати тўғрисида ахборот тақдим этади.\nТузатишлар кучга кирганидан кейин Конституциявий суднинг амалдаги таркиби тугатилган ҳисобланади.


Президент: инвестицион дастурлар вазирликда эмас маҳаллада шаклланиши, уларни ҳокимларнинг ёрдамчилари ўзи “маҳаллабай” тамойили асосида ишлаб чиқиши зарур - Anhor\nAnhor Все посты Президент: инвестицион дастурлар вазирликда эмас маҳаллада шаклланиши, уларни ҳокимларнинг ёрдамчилари ўзи “маҳаллабай” тамойили асосида ишлаб чиқиши зарур\nПрезидент: инвестицион дастурлар вазирликда эмас маҳаллада шаклланиши, уларни ҳокимларнинг ёрдамчилари ўзи “маҳаллабай” тамойили асосида ишлаб чиқиши зарур\nПрезидент Шавкат Мирзиёев раислигида 15 ноябрь куни аҳоли бандлигини таъминлаш ва камбағалликни қисқартириш масалалари бўйича видеоселектор йиғилиши ўтказилди. Келгуси йилда оилавий тадбиркорлик дастурлари, ишсиз аҳоли ва ёшларни касб-ҳунарга ўқитиш, хизмат кўрсатиш соҳаларидаги лойиҳаларни амалга ошириш учун 13 триллион сўм ажратилиши кўзда тутилган. Президентнинг таъкидлашича, дастурлар вазирликда эмас, маҳаллада шаклланишини, уларни ҳокимларнинг ёрдамчилари ўзи “маҳаллабай” тамойили асосида ишлаб чиқиши зарурлигини таъкидлади.\n«Янги Ўзбекистон дегани, аввало, янгича ишлаш керак дегани. Айниқса, ҳокимлар ўзгариши керак. Ҳамма саъй-ҳаракатлар, ажратилаётган маблағлар маҳаллада ўз ифодасини топмаса, натижа бўлмайди. Бунда иш ўринлари яратиш ва камбағалликни қисқартириш – асосий мезон», – дейди давлат раҳбари.\nКелгуси йилда пахта ва ғалладан бўшайдиган 80 минг гектар майдон аҳолига ажратилиши белгиланган. Мева-сабзавотчилик кластерларига 2 триллион сўм, шу соҳадаги лойиҳаларга 100 миллион доллар, томорқаларда маҳсулот етиштириш учун яна 100 миллион доллар йўналтирилади. Аҳоли томорқасида деҳқончиликни йўлга қўйиш учун банклар томонидан 7 фоиз ставкада имтиёзли кредитлар берилади.\n“Самарқанд” аэропортининг ёпилиши декабрь ойининг ўртасигача узайтирилади


Прокуратура ўзига хос бўлмаган функциялардан маҳрум этилди | NORMA.UZ\nБир қатор лавозимлар ва таркибий бўлинмалар тугатилди. Агросаноат мажмуи ва озиқ-овқат хавфсизлиги таъминланиши устидан назорат қилиш инспекцияси Вазирлар Маҳкамаси тасарруфига ўтказилди (15.03.2019 йилдаги ПФ–5690-сон Фармон).\nХусусан, 1 апрелдан бизнесда ўтказиладиган текширувларни мувофиқлаштириш ва уларнинг қонунийлиги устидан назорат қилиш бизнес-омбудсманга ўтади (батафсил қаранг). Бироқ бу ҳали ҳаммаси эмас. Прокуратура органлари тизимида бир қатор лавозимлар ва таркибий бўлинмалар тугатилмоқда:\nТугатилаётган таркибий бўлинмалар\nБош прокурорнинг иккита ўринбосари\nПрезидент қарорлари ижроси устидан назорат бошқармаси ҳамда унинг ҳудудий бўлимлари\nСолиқ ва божхона ислоҳотларини амалга ошириш соҳасида қонунчилик ижроси устидан назорат қилишга масъул Қорақалпоғистон Республикаси, вилоятлар ва Тошкент шаҳар прокурорининг ўринбосарлари, туманлар (шаҳарлар) прокурорларининг ўринбосарлари ва ёрдамчилари\nСолиқ ва божхона ислоҳотларини амалга ошириш соҳасида қонунчилик ижроси устидан назорат бошқармаси ҳамда унинг ҳудудий бўлимлари\nТуманлар (шаҳарлар) прокурорларининг тадбиркорлик субъектлари ҳуқуқлари ва қонуний манфаатларини ҳимоя қилишга масъул ўринбосарлари ҳамда катта ёрдамчилари\nТадбиркорлик ва инвестицияларни ҳуқуқий ҳимоя қилиш бошқармаси\nБош прокуратура ҳузуридаги Иқтисодий жиноятларга қарши курашиш департаментининг тадбиркорликни ҳимоя қилиш ва ташқи иқтисодий фаолиятдаги ҳуқуқбузарликларга қарши курашиш бўлими\nНатижада 1 198 штат бирлиги қисқартирилади, уларнинг 87 таси Тадбиркорларнинг ҳуқуқларини ҳимоя қилиш бўйича вакил девонини, 470 таси ДСҚ бўлинмаларини тўлдириш учун йўналтирилади.\nБундан ташқари, Агросаноат мажмуи ва озиқ-овқат хавфсизлиги таъминланиши устидан назорат қилиш инспекцияси Вазирлар Маҳкамаси тасарруфига ўтказилмоқда. Энди у Вазирлар Маҳкамаси ҳузуридаги Агросаноат мажмуи устидан назорат қилиш инспекцияси этиб қайта ташкил этилди.\nПрезидентнинг 15.03.2019 йилдаги ПҚ–4241-сон қарори билан марказий аппарат, Қорақалпоғистон Республикаси ва вилоятлар бошқармалари, туманлар (Қувасой шаҳар) бўлимларининг янги тузилмалари тасдиқланди. Бунда Инспекция бошқарув ва ишлаб чиқариш ходимларининг чекланган сони ҳам 1 795 бирликдан 1 739 бирликкача қисқартирилди.\nҲужжатлар Қонун ҳужжатлари маълумотлари миллий базасида эълон қилинган ва 16.03.2019 йилдан кучга кирди.


Жасур Жалолиддиновга Туркия ва Швейцария клублари қизиқяпти - Zamin.uz\nФутболчи оғир дамларни ортда қолдириб, яна ростакамига ўйин амалиётига эга бўляпти. Бу Жасур учун энг муҳими. Барибир ушбу ўйинчига Европадан яхши таклифлар бўлиб турибди. Sports.uz мухбири эса мавжуд вазиятдан келиб чиқиб Жалолиддиновга бир қатор саволлар билан мурожаат қилди.\n- Ўйлашимча, “Андижон”га танаффус керак эди, яхшилаб тайёрланиб олишимизга. Айниқса, руҳий жиҳатдан ҳамда ўз ўйинимизни топиб олишимиз учун бу танаффус муҳим. Бунгача ўтказган учрашувларимизда жисмоний томондан кучимиз етмаётгани ҳам билиниб қолаётганди. Масалан, биринчи бўлимда яхшироқ ўйнаб, ўйин охирларида чарчаб қолаётгандик.\nЖисмоний томондан жиддий тайёрланиб олишимиз учун бу яхши вақт. Бу орқали ўйинимизни ҳам топиб олишимизга яхши имконият. Энди хаёлни бир жойга йиғиб, қандай ҳаракат қилишимизни ўйлаб оляпмиз. Раҳбарият ва мураббийлар билан келишиб олганмиз, биз ўзимизга қулай келадиган ўйин услубини танлаб олганмиз. Кундан-кунга жисмоний ва тактик томонлама ижобий тарафга ўзгаряпмиз. Биринчи давра охиригача ўз очколаримизни йиғиб оламиз, деб умид қиламан.\n- Ўйин тарафлама ҳеч кимга ютқазмаяпмиз. Бир қатор футболчиларимиз Суперлигада энди тажриба тўплашяпти. Ярмидан кўпи биринчи марта ўйнашяпти, Суперлигада. Яна қайтараман: ўйин бўйича ҳеч кимга ютқазмаяпмиз. Натижа ҳеч қачон бирданига келмайди, барчасига вақт керак. Менга ҳам, бошқасига ҳам вақт зарур. Ҳар қандай ўйинчи учун Суперлигага киришиб кетиши ўз-ўзидан бўлмайди. Суперлигамизнинг ҳам ўзига яраша қийинчиликлари ва кучли тарафлари бор.\n- Жамоамизда ҳаммаси яхши. Юзага келган танаффусдан зўр фойдаланяпмиз деб ўйлайман. Вазиятни ҳамма тушуниб турибди.\n- Нимадир десам “Андижон” клубига нисбатан ҳурматсизлик қилган бўламан. Олдимизда яна бешта ўйинимиз бор. Аввало ушбу учрашувларда “Андижон” жамоасига ёрдам бераман. Биринчи даврадан кейин ҳаммасини ўйлаб кўраман. Барибир ҳозир хоҳлаган тақдиримда ҳам кета олмайман.\nЯнгиликлар » Спорт » Жасур Жалолиддиновга Туркия ва Швейцария клублари қизиқяпти


Энап® – medu.uz – Дорилар ҳақида маълумотлар ўзбек тилида\nHome Йўриқномалар Энап®\nЭнап®, таблеткалар 2,5 мг\nЭнап®, таблеткалар 5 мг\nЭнап®, таблеткалар 10 мг\nЭнап®, таблеткалар 20 мг\nУшбу препаратни қўллашни бошлашдан олдин илова-варақани диққат билан тўлиқ ўқиб чиқинг, чунки у Сиз учун муҳим маълумот сақлайди.\nИлова-варақани сақлаб қўйинг. Уни такроран ўқиб чиқишингиз талаб этилиши мумкин.\nАгар Сизда қўшимча саволлар юзага келса, шифокорингиз ёки фармацевт билан маслаҳатлашинг.\nУшбу препарат шахсан Сизга буюрилган. Уни бошқа шахсларга берманг. Бу, ҳатто агар уларда Сиздагига ўхшаш касаллик белгилари кузатилса ҳам, уларга зарар етказиши мумкин.\nАгар Сизда ножўя самаралар ривожланса, шифокор ёки фармацевт билан маслаҳатлашинг. Бу шунингдек ушбу илова-варақада кўрсатилмаган ножўя самараларга ҳам тааллуқли. 4 бўлимга қаранг.\nИлова-варақада қандай маълумотлар мавжуд:\nЭнап® препарати нима ва у нима учун мўлжалланган\nСиз Энап® препаратини қўллашдан олдин нималарни билишингиз керак\nЭнап® препарати қандай қабул қилинади\nЭнап® препаратини қандай сақлаш керак\nЭнап® препарати ангиотензинга айлантирувчи фермент ингибиторлари (ААФ ингибиторлари) гуруҳига мансуб. Ушбу дори препарати қон томирларни кенгайтириш йўли орқали таъсир кўрсатади, бу артериал босимни пасайишига олиб келади. Юрак етишмовчилиги бўлган пациентларда Энап® препарати юрак функциясини яхшилайди.\nЭнап® препарати қуйидагиларда қўлланади:\nартериал босимни ошишини даволаш учун;\nюрак етишмовчилигини даволаш учун;\nюрак етишмовчилигининг эрта босқичи, яъни симптомлар ривожланмаган пациентларда юракни кейинчалик кучсизланишини олдини олиш ва симптомлар ривожланишини секинлаштириш учун;\nчап қоринча дисфункцияси бўлган пациентларда юрак томонидан тўсатдан оғир асоратлар (коронар ишемик кўринишлар) ни олдини олиш учун қўлланади.\nЭнап® препаратини қуйидаги ҳолатларда қабул қилманг\nагар Сизда эналаприл ёки ушбу препаратнинг бошқа компонентларига (6 бўлимда санаб ўтилган) аллергия бўлса;\nагар Сизда бошқа ААФ ингибиторларини қабул қилгандан кейин тўсатдан лаб ва юз, бўйин ва эҳтимол қўл кафти ва оёқ кафтини шишини ёки бўғилиш ёки хириллаш (ангионевротик шиш) чақирувчи ўта юқори сезувчанлик реакцияси кузатилган бўлса;\nагар Сизда наслий ангионевротик шиш ёки бошқа, номаълум сабабли ангионевротик шиш бўлса;\nагар Сизда 3 ойликдан катта муддатдаги ҳомиладор бўлсангиз (ҳомиладорликнинг эрта муддатларида Энап® препаратини қабул қилишдан сақланган афзал – “Ҳомиладорлик” бўлимига қаранг);\nагар Сизда диабет ёки буйрак функциясини бузилиши бўлса ва агар Сиз артериал босимни пасайтириш учун алискирен сақловчи препаратларни қабул қилаётган бўлсангиз.\nАгар санаб ўтилганлардан биронтаси Сизда кузатилса, шифокорингиз билан маслаҳатлашинг.\nЭнап® препаратини қабул қилишдан олдин шифокорингиз ёки фармацевт билан маслаҳатлашинг. Қуйидаги ҳолатларда Энап® препаратини эҳтиёткорлик билан қабул қилинсин:\nагар Сиз буйрак касаллиги туфайли даволанаётган ёки гемодиализ олаётган бўлсангиз ёки Сиз тузсиз парҳезга риоя қилаётган бўлсангиз ёки яқинда Сизда кучли қусиш ёки диарея кузатилган бўлса;\nагар Сиз юрак клапанлари касалликлари ёки юракнинг бошқа касалликларини даволаш учун дори препаратларини қабул қилаётган бўлсангиз;\nагар Сизда жигар касаллиги мавжуд бўлса;\nагар Сизда қонда лейкоцитларни сонини камайиши ёки етишмовчилиги, тромбоцитлар сонини пасайиши ёки эритроцитлар сонини камайиши каби қон томонидан бузилишлар бўлса;\nагар Сизда артериал босим паст бўлса (агар Сиз, айниқса турганда ҳушдан кетишдан олдинги ҳолат ёки бош айланишини ҳис қилсангиз);\nагар Сиз яқинда буйрак трансплантациясини ўтказган бўлсангиз ёки трансплантатни кўчишини олдини олиш учун дори препаратларини қабул қилаётган бўлсангиз;\nагар Сизда иммун тизимининг бошқа касалликлари ёки аллергия бўлса;\nагар Сизда ютишни ёки нафас олишни қийинлашишини чақирувчи юз, лаб, тил ва/ёки томоқни шиши билан кечувчи аллергик реакция кузатилган бўлса;\nагар Сиз қандли диабет юзасидан даволанаётган бўлсангиз;\nагар Сизда сариқлик ривожланса;\nагар Сизда давомли, доимий қуруқ йўтал ривожланса;\nагар Сиз литий препаратларини қабул қилаётган бўлсангиз\nагар Сиз артериал босимни ошишини даволаш учун қуйида санаб ўтилган препаратлардан биронтасини қабул қилаётган бўлсангиз:\nангиотензин II рецепторлари блокаторлари (АРБ) (шунингдек сартанлар каби маълум – масалан варсартан, телмисартан, ирбесартан), айниқса агар Сизда қандли диабет чақирган буйрак билан боғлиқ муаммолар бўлса.\nШифокор Сизда буйрак функцияси, артериал босим ва қонда электролитлар (масалан калий) даражасини мунтазам текшириши мумкин.\nШунингдек “Энап® препаратини қабул қилманг” бўлимидаги маълумотга қаранг.\nШифокорингиз (ёки стоматолог) жаррохлик муолажасини ёки анестезия, гемодиализ ёрдамида ёки қонни тозалашнинг бошқа муолажасини (аферез) ёки ари/асалари чақишига аллергия юзасидан десенсибилизация қилувчи даволаш режалаштирган бўлса, Сиз эналаприл қабул қилаётганлигингиз ҳақида шифокорингизга хабар беринг.\nАгар Сиз ҳомиладорман деб ҳисобласангиз (ёки ҳомиладор бўлишингиз мумкин бўлса) шифокорга хабар беришингиз керак.\nЭнап® препаратини ҳомиладорликнинг эрта муддатларида қабул қилиш тавсия этилмайди, шунингдек 3 ойликдан катта муддатдаги ҳомиладорликда қабул қилиш мумкин эмас, чунки бу босқичда бу болангизга жиддий зарар етказиши мумкин (“Ҳомиладорлик” бўлимига қаранг).\nЭнап® препарати бошқа ирқларга нисбатан негроид ирққа мансуб пациентларда артериал босимни пасайтириш юзасидан камроқ самарали.\nАртериал босими юқори бўлган болаларда Энап® препаратини қўллаш ҳақидаги маълумот чекланган. Янги туғилган чақалоқлар ёки буйрак функциясини бузилиши бўлган болаларни даволаш учун Энап® препаратини қўллаш тавсия этилмайди.\nБошқа дори препаратлари ва Энап® препарати\nАгар Сиз бошқа препаратларни қабул қилаётган, яқинда қабул қилган ёки қабул қилишни режалаштирган бўлсангиз шифокорингиз ёки фармацевтга хабар беринг. Бу асосан қуйидаги препаратларга тааллуқли:\nюқори артериал босими, юрак етишмовчилигини даволаш учун препаратлар;\nсийдик ҳайдовчи воситалар (диуретиклар);\nкалий сақловчи қўшимчалар, калий ўрнини босувчилар ёки калий сақловчи тузлар, калий тежовчи диуретиклар;\nбўғимларда оғриқни даволаш учун препаратлар;\nаспирин (ацетилсалицил кислотаси);\nруҳиятни бузилишларини даволаш учун препаратлар (шу жумладан литий);\nқандли диабетни даволаш учун препаратлар;\nартритни даволаш учун олтин сақловчи препаратлар (натрий ауротиомалат);\nйўтал ва шамоллашни даволаш учун айрим препаратларнинг таркибига кирувчи воситалар (симпатомиметиклар);\nқон лаҳталарини ҳосил бўлишини олдини олиш учун қўлланадиган препаратлар (тромболитиклар).\nЭналаприл ва юқорида санаб ўтилган касалликларни даволаш учун қўлланадиган айрим препаратларни бир вақтда қўллаш ушбу препаратларнинг самарасини сусайтириши ёки уларнинг ножўя самараларини кучайтириши, эналаприлнинг самарасига таъсир кўрсатиши ёки буйрак функциясини бузилиши хавфини ошириши мумкин.\nШифокор Сизга ҳар қандай препаратни буюришидан олдин, унга эналаприлни қабул қилаётганлигингиз ҳақида хабар беринг. Шифокорга дозани ўзгартириш ва/ёки бошқа эҳтиёткорлик чораларини қўллаш талаб этилиши мумкин:\nагар Сиз ангиотензин II рецепторлари блокаторлари (АРБ) ёки алискирен қабул қилаётган бўлсангиз (шунингдек “Энап® препаратини қабул қилманг” ва “Махсус кўрсатмалар” бўлимидаги маълумотларга қаранг).\nЭнап® препаратини овқат, ичимликлар ва алкоголь билан бирга қабул қилиш\nСиз препаратни овқатдан олдин, овқатланиш вақтида ёки овқатдан кейин қабул қилишингиз мумкин.\nЭналаприл билан даволаш вақтида алкоголни истеъмол қилиш тавсия этилмайди, чунки у эналаприлнинг артериал босимни пасайтиришга йўналтирилган самарасини кучайтиради.\nҲар қандай дори препаратини қабул қилишдан олдин шифокорингиз ёки фармацевт билан маслаҳатлашинг.\nАгар Сиз ҳомиладор бўлсангиз ёки эмизсангиз, ҳомиладорман деб тахмин қилсангиз ёки ҳомиладорликни режалаштирган бўлсангиз, ушбу дори препаратини қабул қилишдан олдин шифокор ёки фармацевт билан маслаҳатлашинг. Шифокор ҳомиладорликдан олдин ёки ҳомиладорлик аниқланган заҳотиёқ Энап® препаратини қабул қилишни тўхтатишни тавсия этиши ва Сизга бошқа препаратни буюриши мумкин. Энап® препаратини ҳомиладорликнинг эрта муддатларида қабул қилиш тавсия этилмайди, шунингдек 3 ойликдан катта муддатдаги ҳомиладорликда қабул қилиш мумкин эмас, чунки бу босқичда бу болангизга жиддий зарар етказиши мумкин.\nАгар Сиз эмизаётган бўлсангиз ёки эмизишни режалаштирган бўлсангиз шифокорга хабар беринг. Энап® препарати билан даволаганда янги туғилган чақалоқларни (туғилгандан кейин биринчи бир неча хафталик), айниқса чала туғилган чақалоқларни эмизиш тавсия этилмайди. Агар болангиз каттароқ бўлса, шифокорингиз бошқа даволаш усулларига нисбатан Энап® препаратини қабул қилиш фойдаси ва хавфи ҳақида сўзлаб беради.\nТранспорт воситаларини бошқариш ёки механизмлар билан ишлаш вақтида тўсатдан бош айланиши ёки толиқиш пайдо бўлиши мумкин.\nЭнап® препарати лактоза сақлайди\nАгар шифокорингиз Сизда қанднинг айрим турларини ўзлаштираолмаслик мавжудлиги ҳақида хабар қилган бўлса, ушбу дори препаратини қўллашдан олдин шифокорингиз билан маслаҳатлашинг.\nУшбу препаратни ҳар доим шифокорингиз ёки фармацевт буюрганидек қўллаш керак. Агар Сизда гумонлар туғилса, шифокорингиз ёки фармацевт билан маслаҳатлашинг.\nЮқори артериал босимни даволаш учун Энап® препаратининг одатдаги бошланғич дозаси 5 мг дан 20 мг гачани ташкил қилади. Препарат суткада бир марта қабул қилинади. Нормал артериал босимдан бироз юқори бўлган пациентларда тавсия этилган бошланғич доза суткада 5-10 мг ни ташкил қилади. Одатдаги самарани бир маромда ушлаб турувчи доза суткада бир марта 20 мг ни ташкил қилади. Максимал суткалик самарани бир маромда ушлаб турувчи доза 40 мг ни ташкил қилади.\nАгар Сиз Энап® препарати билан даволашни бошлашдан олдин сийдик ҳайдовчи воситаларнинг (диуретиклар) юқори дозаларини қабул қилган бўлсангиз, тавсия этилган бошланғич доза 5 мг ва ундан камроқни ташкил қилади. Имкони борича шифокорингиз Сизни Энап® препарати билан даволашни бошлашдан икки ёки уч кун олдин диуретикларни қабул қилишни тўхтатишингизни сўрайди.\nЮрак етишмовчилигини даволаш/юрак функциясини сусайишини олдини олиш\nОдатдаги бошланғич доза суткада бир марта 2,5 мг ни ташкил қилади. Ушбу дозани бир ёки икки марта қабул қилинадиган 20 мг га тенг самарани бир маромда ушлаб турувчи дозагача аста-секин ошириш мумкин. Максимал суткалик доза икки марта қабул қилинадиган 40 мг ни ташкил қилади.\nБуйрак функциясини бузилиши бўлган пациентлар учун дозалаш\nШифокор буйрак функциясини бузилиши даражасига қараб зарур дозани белгилайди.\nГемодиализ ўтказиладиган куни 2,5 мг Энап® препаратини қабул қилиш керак; диализ ўтказилмайдиган кунлари шифокор артериал босимингиз даражасига қараб дозага тузатиш киритади.\nБолалар учун дозани шифокор белгилайди.\nАртериал босими юқори бўлган болаларда Энап® препаратини қўллаш тажрибаси чекланган. Агар бола таблеткани юта олса, доза боланинг тана вазни ва артериал босимига қараб белгиланади. Одатдаги бошланғич дозалари қуйидагиларни ташкил этади:\nтана вазни 20 кг дан 50 кг гача бўлган болалар учун: 2,5 мг эналаприл суткада бир марта\nтана вазни 50 кг дан юқори бўлган болалар учун: 5 мг эналаприл суткада бир марта.\nДоза боланинг эҳтиёжига қараб ўзгартирилиши мумкин:\nтана вазни 20 кг дан 50 кг гача бўлган болаларда суткада 20 мг га тенг максимал дозани қўллаш мумкин\nтана вазни 50 кг дан юқори бўлган болаларда суткада 40 мг га тенг максимал дозани қўллаш мумкин.\nЯнги туғилган чақалоқлар ва буйрак томонидан бузилишлари бўлган болаларни даволаш учун Энап® препаратини қўллаш мумкин эмас.\nБошланғич дозани ва биринчи юқорироқ дозани қабул қилганда алоҳида эҳтиёткорликка риоя қилиш керак. Агар Сиз бош айланиши ёки вертиго ҳис қилсангиз, дарҳол шифокорингиз билан боғланинг.\nАгар Сиз Энап® препаратининг самараси ҳаддан ташқари кучли ёки ҳаддан ташқари кучсиз деб ҳисобласангиз, шифокорингиз ёки фармацевт билан маслаҳатлашинг.\nАгар Сиз Энап® препаратини керагидан ортиқ қабул қилган бўлсангиз\nДозани ошириб юборилишининг энг кўп учрайдиган белгиси бўлиб артериал босимни ҳаддан ташқари пасайиши (артериал гипотензия) ҳисобланади. Бундай ҳолларда бошни пастроқ қилиб ётиш ва шифокорни чақириш керак.\nАгар бола препаратни тўсатдан қабул қилган бўлса, шифокорингиз билан боғланинг.\nАгар Сиз Энап® препаратини қабул қилишни унутган бўлсангиз\nАгар Сиз Энап® препаратини қабул қилишни унутган бўлсангиз, кейинги дозани одатдаги вақтда қабул қилинг. Ўтказиб юборилган дозани ўрнини тўлдириш учун дозани икки марта қабул қилиш мумкин эмас.\nАгар Сиз Энап® препаратини қабул қилишни тўхтатган бўлсангиз\nДаволаш бекор қилингандан кейин вақт ўтиши билан артериал босим такроран ошиши мумкин, бу юқори артериал босим билан боғлиқ бўлган, айниқса юрак, бош мия ва буйрак томонидан асоратлар хавфини ошириши мумкин.\nЮрак етишмовчилиги бўлган пациентларнинг ҳолати госпитализация талаб қиладиган даражагача ёмонлашиши мумкин.\nАгар Сизда ушбу препаратни қўллаш юзасидан қўшимча саволлар юзага келса, шифокорингиз ёки фармацевт билан маслаҳатлашинг.\nБарча дори препаратлари каби ушбу препарат ножўя самаралар чақириши мумкин, гарчи улар барчада намоён бўлмайди.\nЖуда тез-тез: 10 нафар одамдан 1 нафаридан кўпроғида кузатилади\nэнергияни йўқлиги (астения).\nТез-тез: 10 нафар одамдан 1 нафарида кузатилиши мумкин\nбош оғриғи, депрессия\nартериал босимни пасайиши, ҳушдан кетишдан олдинги ҳолат (ҳушдан кетиш), кўкракда оғриқ, юрак ритмини бузилиши, стенокардия, юрак уришини тезлашиши\nнафас олишни қийинлашиши (ҳансираш)\nдиарея, қоринда оғриқ, таъм билишни бузилиши\nтери тошмаси, юз, қўл-оёқ, ютиш ёки нафас олишни қийинлаши билан тил ва/ёки томоқни шиши билан кечувчи аллергик реакциялар\nқонда калий концентрациясини пасайиши, зардобда креатинин концентрациясини ошиши.\nТез-тез эмас: 100 нафар одамдан 1 нафарида кузатилиши мумкин\nқонда қанд концентрациясини пасайиши\nонгни чалкашиши, уйқучанлик ёки уйқуга кетишда қийинчилик, асабийлик, қўл кафти ёки панжада увишиш ёки санчиш ҳисси (парестезия), вертиго (айланиш ҳисси)\nўтирган ёки ўтган ҳолатдан тез турганда артериал босимни пасайиши, юрак уришини тезлашиши ёки кучайиши (юрак уришини ҳис қилиш), юрак хуружи ёки инсульт, эҳтимол юрак-қон томир асоратларини ривожланиши хавфи юқори бўлган пациентларда артериал босимни жуда пастлиги туфайли\nтумов (ринорея), томоқда оғриқ, овозни бўғилиши, бронхиал астма\nичак обструкцияси (ичак тутилиши), меъда ости безини яллиғланиши (панкреатит), кўнгил айниши, меъда-ичак йўллари томонидан функционал бузилишлар (диспепсия), қабзият, меъдани таъсирланиши, оғизни қуриши, иштаҳани йўқолиши (анорексия), меъда яраси\nкўп терлаш, қичишиш, иситмали эшакеми (эшакеми), сочларни тўкилиши\nбуйрак функциясини пасайиши, буйрак етишмовчилиги, сийдикда оқсилни бўлиши (протеинурия)\nэркакларда жинсий кучсизлик (импотенция)\nмушак спазмлари, гиперемия, қулоқларда шанғиллаш, иситма, ўзини умумий ёмон ҳис қилиш (лоҳаслик)\nзардобда мочевина концентрациясини ошиши, қонда натрий концентрациясини пасайиши.\nКам ҳолларда: 1000 нафар одамдан 1 нафарида кузатилиши мумкин\nқон кўрсаткичларини ўзгариши (қонда лейкоцитлар ва эритроцитлар сонини камайиши, гемоглобиннинг концентрациясини пасайиши, тромбоцитлар сонини камайиши), аутоиммун касалликлар\nсариқлик, ҳосил бўлаётган сийдик миқдорини камайиши\nодатдаги бўлмаган тушлар, уйқуни бузилиши\nқўл ва оёқ бармоқларини вақти-вақти билан оқариши (Рейно синдроми)\nўпкада суюқлик тўпланиши, бурун бўшлиғи шиллиқ қаватини яллиғланиши, пневмония\nоғиз бўшлиғини шиши ёки яра ҳосил бўлиши, тил инфекцияси ёки оғриқ ёки шиши\nжигар етишмовчилиги, жигарни яллиғланиши, ўт чиқариш йўллари обструкцияси, улар терини сарғайишига олиб келиши мумкин (сариқлик)\nтерини қизариши, пуфакларни ҳосил бўлиши ва терини яллиғланиши, айниқса қўл кафти ва панжада, оғиз бўшлиғида ва оғиз атрофида ва иситма (Стивенс-Джонсон синдроми), терини кепакланиши\nсийдик миқдорини камайиши\nэркакларда сут безларини катталашиши (гинекомастия)\nжигар ферментлари фаоллиги ошиши, билирубин концентрациясини ошиши.\nЖуда кам ҳолларда: 10000 нафар одамдан 1 нафарида кузатилиши мумкин\nичак шиллиқ қаватини шиши\nНомаълум: мавжуд маълумотлар асосида тез-тезлигини баҳолаб бўлмайди\nантидиуретик гормон ноадекват секрецияси синдроми (АГНАСС).\nДори препаратларини канализация ёки маиший чиқиндилар билан ташлаб юбориш мумкин эмас. Сиз бошқа қўлламайдиган дори препаратларини қандай утилизация қилиш ҳақида фармацевтдан сўранг. Ушбу чоралар атроф муҳитни ҳимоя қилишга ёрдам беради.\nЭнап® препаратини нималарни сақлайди\n1 таблетка фаол модда: эналаприл малеати 2,5 мг, 5 мг, 10 мг ёки 20 мг сақлайди.\n2,5 мг ва 5 мг ли таблеткалар: натрий гидрокарбонати, лактоза моногидрати, маккажўхори крахмали, гидроксипропилцеллюлоза, тальк, магний стеарати\n10 мг ва 20 мг ли таблеткалар: натрий гидрокарбонати, лактоза моногидрати, маккажўхори крахмали, магний стеарати, темир оксиди қизил бўёвчиси (Е172) ва темир оксиди сариқ бўёвчиси (Е172).\nЭнап® препарати қандай кўринишга эга ва ўрам ичидагиси\n2,5 мг ли таблеткалар – думалоқ шаклли, икки ёқлама қавариқ, қирралари кесилган, оқ рангли таблеткалар.\n5 мг ли таблеткалар – думалоқ шаклли, ясси, қирралари кесилган ва бир томонида рискали, оқ рангли таблеткалар.\n10 мг ли таблеткалар – думалоқ шаклли, ясси, бир томонида рискали, қирралари кесилган, қизил-жигарранг рангли таблеткалар; таблетка юзасида ва массасида оқ ёки тўқ-қизил доғлар бўлишига йўл қўйилади.\n20 мг ли таблеткалар – думалоқ шаклли, ясси, бир томонида рискали, қирралари кесилган, оч-тўқ сариқ рангли таблеткалар; таблетка юзасида ва массасида оқ ёки жигарранг-тўқ-қизил доғлар бўлишига йўл қўйилади.\nЭнап® таблеткалари 2,5 мг, 5 мг, 10 мг ёки 20 мг:\n10 таблеткадан ОПА/Ал/ПВХ фольгали ва алюмин фольгали блистерга жойланади. 2 блистердан илова-варақа билан картон қутига жойланади.


“Дўстлик” ордени соҳиби Алижон Амонович Солиев\n“Дўстлик” ордени соҳиби Алижон Солиев 1961 йил 22 апрелда Бухоро вилоятининг Ғиждувон туманида таваллуд топган.\nМиллати ўзбек. Маьлумоти олий. 1983 йил Самарқанд қишлоқ хўжалик институти (ҳозирги Самарқанд ветеринария медицинаси институти)ни ветеринария врачи йўналиши бўйича тамомлаган.\nОилали, 3 нафар фарзанди бор.\nУ 1983-1985 йилларда Ғиждувон тумани Давлат ветеринария лабораториясининг серология бўлими мудири лавозимида фаолият юритган.\n1985 йилдан буён Ғиждувон туман ветеринария ва чорвачиликни ривожлантириш бўлимига қарашли “Сарвари” ветеринария участкаси мудири лавозимида фаолият олиб бормоқда.\nАлижон Солиев меҳнат фаолияти давомида ўзини камтарин, меҳнатсевар ва тиришқоқ мутахассис сифатида кўрсатиб, хизмат мажбуриятларини бажаришда ситқидилдан ёндаша олди.\nВетеринария соҳасини ривожлантиришдаги муносиб хизматлари учун 2017 йил декабрда “Дўстлик” ордени билан тақдирланган.\nПросмотров: 1348 Скачать в PDF Версия для печати Наверх\nДавлат иштирокидаги корхоналар очиқлиги\nКоррупцияга қарши кураш бўлими\n2022 йилда Халқаро тикланиш ва тараққиёт банки ва Халқаро тараққиёт уюшмаси иштирокида чорвачилик тармоғини ривожлантиришнинг иккинчи лойиҳаси молиялаштирилиши\nЎзбекистон Республикаси Ветеринария ва чорвачиликни ривожлантириш давлат қўмитаси ҳузуридаги Халқаро тикланиш ва тараққиёт банки ҳамда Халқаро тараққиёт уюшмаси иштирокидаги “Ўзбекистон Республикасида чорвачилик тармоғини ривожлантириш” лойиҳасини амалга ошириш гуруҳини жалб қилган ҳолда 2022 йилда Халқаро тикланиш ва тараққиёт банки ва Халқаро тараққиёт уюшмаси иштирокида чорвачилик тармоғини ривожлантиришнинг иккинчи лойиҳаси молиялаштирилиши келишилган. Мазкур лойиҳа доирасида атроф-муҳит ва ижтимоий бошқарув асослари (АМИБ) Ўзбекистон Республикасининг экологик ва ижтимоий қонунлари ва меъёрий ҳужжатларини, шунингдек, Жаҳон банкининг Экологик ва ижтимоий стандартлари ҳамда Жаҳон банкининг Саломатлик ва хавфсизлик бўйича қўлланмаси стандартларини ҳисобга олган ҳолда лойиҳанинг барча компонентларини тайёрлаш ва амалга оширишга йўналтирилган ҳужжатдир.\nСАМАРКАНД ВЕТЕРИНАРИЯ МЕДИЦИНАСИ ИНСТИТУТИ ХУДУДИДА ДАВЛАТ-\nХУСУСИЙ ШЕРИКЧИЛИК АСОСИДА 500 УРИНЛИ ТАЛАБАЛАР ТУР АР ЖОЙИ\nБИНОСИНИ КУТИНЕ ЖИХОЗЛАШ ВА БИНОДАН ФОЙДАЛАНИШНИ ТАШКИЛ ЭТИШ


Машаққат ортида, албатта, енгиллик бордир | Muslimaat.uz\nМанзилингиз:Муслимаат»Илм ва амал»Ақийда»Машаққат ортида, албатта, енгиллик бордир\nBy Muslimaat.uz on Sentabr 8, 2013 Ақийда\nМашаққат ортида, албатта, енгиллик бордир (Шарҳ, 5).\nАллоҳ таоло бандаларини синаш учун уларга турли машаққат, бало-офатлар, касаллик ва кулфатлар юборади. Ожиз қилиб яратилган одамзот ана шундай ҳолларда нима қилишини билмай довдираб қолади. Ўзини йўқотиб минг томонга югуради. Ёрдам ва тасалли истаб, кимларнингдир остонасига бош уриб боради. Мўмин киши бошига ғам-ташвиш тушганида еру осмонларнинг ҳақиқий эгаси, подшоҳларнинг подшоҳи Аллоҳ таолони эслайди. Ўзи эса шу мулкларнинг ичидаги бир мулк, махлуқотлар орасидаги бир махлуқ эканини хотирлайди.\nТун ортидан ёруғ кунни, касалликдан сўнг соғликни, фақирликдан кейин бойликни ато этувчи Парвардигорини ёд этади. У ҳар ишда ҳикмат борлигини билгани учун Аллоҳ таоло уни бу қийинчиликда қолдирмаслигига, оқибатини гўзал қилишига иймон келтиради. Аммо бунга ишонмаганлар бошига машаққат келганида бирови пулига, бошқаси мартабасига суянади, яна бири кучига ишонади.\nМашаққат бор жойда енгиллик ҳам бўлади (Шарҳ, 6).\nҲар қандай машаққат бор жойда енгиллик ҳам бўлади. Ҳақиқатан, бўлар-бўлмас ишларга диққат бўлавериш, ўтган кундаги битмаган юмушларига, хатоларига, эриша олмаган мақсадларига афсус чекавериш ҳар бир инсон миясини доимо кемирадиган, ҳаётини оғирлаштирадиган, кунини зулмат, тунини ғурбат қиладиган бефойда ва зарарли ҳолатлардир. Бошингизга бир мусибат ёки бало келса, унга мардона дош беринг, сабр қилинг. Аллоҳдан уни қайтариб ташлашни, нажот беришини сўранг.\nИбн Жарир тафсирида Ҳасан Басрийдан (раҳимаҳуллоҳ) ривоят қилади: «Инна маъал ъусри юсро» ояти нозил бўлганида Расулуллоҳ соллаллоаҳу алайҳи васаллам: «Хурсанд бўлинглар, сизларга енгиллик келди, бир қийинчилик икки енгилликни ҳеч мағлуб қила олмайди», дедилар.\nТаниқли Ислом олимларидан Ризоуддин ибн Фахруддиннинг бундай сўзлари бор: «Одам боласи қайғу, ҳасрат кўрмай умр кечириши мумкин эмас. Турмуш ва ҳаёт тиканли чангалзор устидан юришдан, машаққат тўлқинлари билан курашиб сузишдан иборат. Ақлли киши шу машаққатлардан қўрқмаслиги, келажакдаги роҳатларга умид боғлаб, ушбу машаққатлардан енгилмаслиги, кўнглини чўктирмаслиги зарур. Ҳар оғирлик ортидан бир енгиллик келишини Яратганнинг Ўзи ваъда қилиб қўйган. Оқил киши, албатта, шу ваъдани хотирлаб, кўнглини хотиржам қилади, ўзига тасалли беради» («Тафсири Ирфон»)\nБуларни билдирган Аллоҳга ҳамд бўлсин! Мусулмон қилиб яратган, Расулуллоҳ соллаллоҳу алайҳи васалламга уммат қилиб яратган Аллоҳ азза ва жалладан бу неъмат ва ризқларнинг шукрини адо этишга муяссар қилишини сўрайман. Аллоҳу Акбар!\nengillik mashaqqat ortida


Видеоўйин илк марта даволаш хусусиятига эга восита сифатида тан олинди - Darakchi\nВидеоўйин илк марта даволаш хусусиятига эга восита сифатида тан олинди\nСАЛОМАТЛИК 03.07.2020, 10:17\nАмерикада биринчи бор видеоўйин даволаш хусусиятига эга деб тан олинди. Бу ҳақда Озиқ-овқат ва дори воситалари сифатини назорат қилиш бошқармаси сайтида маълум қилинган.\nМутахассислар EndeavorRX ўйин қурилмасидан диққат етишмовчилигининг гиперактивлиги бузилишидан (ДEГБ) азият чекувчи болаларни даволашда фойдаланишга рухсат берган. Ўйин 8-12 ёшли болалар учун мўлжалланган.\nЕтти йил давом этган клиник синовлар вақтида қурилманинг самараси ДEГБ ташхиси қўйилган 600 нафар болада синаб кўрилган.\nТадқиқотчиларининг таъкидлашича, мазкур ўйинни бир ой давомида ҳафтасига беш кун, кунига 25 дақиқадан ўйнаган ҳар уч нафар боланинг бирида диққат етишмовчилигининг гиперактивлиги бузилиши минимумга тушган ёки йўқолиб кетган.\nЭндиликда тиббиёт ходимлари қурилмадан терапия сифатида фойдаланишлари мумкин. Айрим тадқиқотчиларнинг сўзларига кўра, компьютер ўйини ДEГБни даволашда қўлланиладиган бошқа усуллар ўрнини тўлиқ эгаллай олмайди.\nҚишда коронавирус ёздагидан кўра тажовузкор бўлади\nОрганизмда пневмониядан сўнг қандай ўзгаришлар бўлади?\nҚон қуюқлашишига олиб келувчи асосий сабабларни биласизми?\nҚибрайда чамадондан жасади чиққан Олий суд собиқ ходимининг қандай ўлдирилгани тафсилотлари маълум бўлди. Қотил — шифокор\nРоссиянинг коронавирусга қарши биринчи вакцинасининг экспорт нархи маълум қилинди\nТошкентда 5 ёшли қизини ўлдириб, сўнг ўчоғда ёқиб, суякларини дарёга оқизиб юборган ота-онага ҳукм ўқилди\nБугун “юлдузлар ёмғири” кузатилади. Ўзбекистонда ҳам...\nОлотда бир-бирини "кўрарга кўзи йўқ" овсинлар энди 30 кун жанжал қила олмайди\nЎзбекистоннинг қатор ҳудудларида буюм бозорлари, ижтимоий масканлар, транспорт ва тўйларга рухсат берилди


Сиз азизларга “Араб тили дарслиги” (ўқиш китоби) номли китобнинг 2-қисмини тақдим қилмоқдамиз. У ўзбек тилида сўзлашувчиларга, араб тили дарслигидир. У асосан тил марказлари учун мўлжалланган бўлиб, мустақил ўрганувчилар учун ҳам фойдадан холи эмас. Аввалги қисмда ўқувчи араб алифбоси билан танишиб чиқди. Бу иккинчи қисмда матнлар бердик. Ҳар-бир дарс сўнгидан эса луғатни келтирдик. Айниқса жадвалларга аҳамият қаратдик. Чунки, ҳозирги давр талаби шуни талаб қилади.\nНоми: «Ўқиш китоби»\nКўрилган сони: 9487\narab tili, husnixat, alifbo\n«Алифбе китоби» (Араб тили дарcлиги) Сиз азизларга “Араб тили дарслиги” (Алифбе китоби) номли китобнинг 1 -қисмини тақдим қилмоқдамиз. У ўзбек..\n«Грамматика китоби» (Араб тили дарслиги) Сиз азизларга “Араб тили дарслиги” (Грамматика) номли китобнинг 3-қисмини тақдим қилмоқдамиз. У узбек тил..


таълим муассасалари ректорларини лавозимларга тайинлаш тўғрисида» Ҳукумат қарори (82-сон, 14.02.2020 й.) қабул қилинди. Бу ҳақда «Ҳуқуқий ахборот» канали хабар берди. Қарорга ... Юсубжанович Умаров Тошкент давлат педагогика университетининг ректори этиб тайинланди ва бошқа ишга ўтиши муносабати билан Шавкат Сафарович ...\nйилнинг 3 февраль куни Андижон давлат университетида навбатдаги «ректор ва ёшлар» учрашуви ташкил этилди. Учрашувда университетнинг биология ... таълимни «Коррупсиясиз соҳа» га айлантиришга оид ишлар кўрилди. ректор Акрамжон Юлдашев университетда коррупцияга қарши кураш соҳасида ...\nфармацевтика институти ректори, тиббиёт фанлари доктори, профессор Иброҳим Олимжонов 61 ёшида вафот этди. Бу ҳақда Соғлиқни сақлаш вазирлиги матбуот котиби Фурқат Санаев хабар ... йилларда Тошкент фармацевтика институтининг ўқув ишлари бўйича проректори ва ректори лавозимида ишлаган. И.Олимжонов 2018 йилдан буён мазкур ...\nмуассасаси бўлган вазирлик ва идоралар раҳбарлари, олий ўқув юртлари ректорлари, Бош прокуратура масъул ходимлари иштирок этди. Танқидий руҳда ... ва университетларнинг жиноят содир этган ходимларидан 3 нафарини ректорлар, 5 нафарини проректорлар, 15 нафарини декан ва декан ўринбосарлари, ...\nсобиқ давлат котиби Ҳиллари Клинтон Британиянинг Квинс университети ректори бўлди. У — университет бошқарувига келган илк аёл киши. 2020 йилнинг ... беш йил давомида ушбу лавозимда фаолият олиб боради. Унинг ўзи ректор бўлганини твиттерда қуйидагича изоҳлади. It’s my great privilege ...\nўқув йилидан бошлаб олий таълим муассасалари ректорларига (филиаллар директорлари)га бўйсунуви бўйича вазирлик ва идоралар билан келишилган ҳолда хорижлик фуқароларни тўлов-контракт асосида ...\nдавлат информатика ва радиоэлектроника университети декани ТАТУ ректори маслаҳатчиси этиб тайинланди. Бу ҳақда АКТ вазирлиги ахборот хизмати ... доцент Сирелчук Игор Николаевич 2019 йилнинг 1 мартидан ТАТУ ректори маслаҳатчиси лавозимига тайинланди. Игор Сирелчук 1985-1990 йилда ...\nКамолиддин Беҳзод номидаги Миллий рассомлик ва дизайн институти ректори лавозимига тайинланди. Н.Сайфуллаев 1975 йил Тошкент шаҳрида туғилган. ... давомида «Ўзбектеатр» бирлашмаси бошқарма бошлиғи ўринбосари, бош директори ўринбосари вазифаларида ишлаган. Шунингдек, ўриндошлик асосида ...\nсақлаб қолган ҳолда «Ипак йўли» халқаро туризм университети ректори этиб тайинланди. У мазкур олий таълим муассасасининг биринчи ректори ...\nБаходиржон Очилбоевич Тошкент тўқимачилик ва енгил саноат институти ректори лавозимига тайинланди. Бу ҳақда Олий ва ўрта махсус таълим вазирлиги ...